open-index/open-wikipedia-markdown huggingface dataset:
ടോറോബൊലിയം

ദൈവങ്ങളുടെ ശ്രേഷ്ഠയായ മാതാവിനെ പ്രീതിപ്പെടുത്തുന്നതിനായി പേഗന്മാർ (pagans) വിഗ്രഹാരാധനയിൽ വിശ്വസിച്ചിരുന്നവർ) അനുഷ്ഠിച്ചിരുന്ന ബലിയർപ്പണമാണു് **ടോറോബൊലിയം** എന്നറിയപ്പെടുന്നതു് . 

## ചടങ്ങുകൾ
മൃഗങ്ങളുടെ മാംസം ഭക്ഷിക്കുക വഴിയോ അല്ലെങ്കിൽ അവയുടെ രക്തസ്പർശനം മൂലമോ മൃഗീയശക്തി ലഭിക്കുമെന്നു പാശ്ചാത്യരാജ്യങ്ങളിലെ ചില പ്രാകൃത ജനവിഭാഗങ്ങൾ വിശ്വസിക്കുകയും അപ്രകാരം പ്രവർത്തിക്കുകയും ചെയ്തിരുന്നു. പില്ക്കാലത്ത് ജനങ്ങളുടെ സാംസ്കാരിക നിലവാരം ഉയരുകയും ഇതിനു ദൈവിക ആരാധനയുടെ സ്വഭാവം കൈവരുകയും ചെയ്തു. ശ്രേഷ്ഠയായ മാതാവിന്റെ അത്യുന്നത പുരോഹിതനെ ശുദ്ധീകരിക്കുന്ന കർമമായിട്ടാണ് ടോറോബൊലിയം ആചരിച്ചിരുന്നതു്. ഇതിനായി വിശിഷ്ട വസ്ത്രങ്ങളും സ്വർണ കിരീടവും മറ്റും ധരിച്ച പുരോഹിതനെ ഒരു ഗർത്തത്തിൽ ഇറക്കി നിർത്തും. ആഴമുള്ള ഈ കുഴി നിരവധി അതിസൂക്ഷ്മ ദ്വാരങ്ങൾ ഉള്ള പലകകൾ കൊണ്ടു മൂടും. ഈ പലകകളുടെ മുകളിലേക്ക് അലങ്കരിച്ചൊരുക്കിയ പോത്തിനെ ആനയിക്കുകയും വിശുദ്ധ കുന്തം കൊണ്ടു അതിന്റെ മാറിടം കുത്തിപ്പിളർക്കുകയും ചെയ്യും. പോത്തിന്റെ രക്തം പലകയിലെ ദ്വാരങ്ങളിലൂടെ താഴെ നിൽക്കുന്ന പുരോഹിതന്റെ ശരീരത്തിൽ പതിക്കും. പോത്തിന്റെ ശരീരം പലകമേൽനിന്ന് നീക്കം ചെയ്തശേഷം മഹിഷ രക്തത്തിൽ കുളിച്ച പുരോഹിതൻ പുറത്തുവരും. ജനങ്ങൾ അദ്ദേഹത്തെ വിശുദ്ധനായി ആരാധിക്കും. ഇതാണ് ടോറോബൊലിയത്തിന്റെ പ്രധാന ചടങ്ങു്.
## ലക്ഷ്യങ്ങൾ
വിവിധ ഉദ്ദേശ്യങ്ങളോടുകൂടിയാണു് ടോറോബൊലിയം നിർവഹിക്കപ്പെട്ടിരുന്നതു്. രണ്ടും മൂന്നും നൂറ്റാണ്ടുകളിൽ രാജ്യത്തിന്റെയും രാജാവിന്റെയും ജനതയുടെയും ഉന്നമനത്തിനുവേണ്ടിയായിരുന്നു ഈ കർമം. അറ്റിസി(Attis)ന്റെയും ശ്രേഷ്ഠയായ മാതാവിന്റെയും ഉത്സവദിനമായ മാർച്ച് 24നു ആയിരുന്നു സാധാരണയായി ഈ ചടങ്ങു്. മൂന്നും നാലും നൂറ്റാണ്ടുകളിൽ വ്യക്തിയെ ശുദ്ധീകരിക്കാനും നവോന്മേഷം നൽകുവാനുമാണു് ടോറോബൊലിയം നടത്തിയിരുന്നതു്. ടോറോബൊലിയത്തിന്റെ ഗുണം ഇരുപതുവർഷം അല്ലെങ്കിൽ ജീവിതകാലം മുഴുവനുംതന്നെ നിലനിൽക്കും എന്നായിരുന്നു വിശ്വാസം. റോമിൽ ഇപ്പോൾ വിശുദ്ധ പീറ്ററിന്റെ ദേവാലയം സ്ഥിതിചെയ്യുന്ന സ്ഥലത്താണു് പണ്ടു് ടോറോബൊലിയം നടത്തിയിരുന്നത്. അറ്റിസിനെ ആദരിക്കുവാനായി ക്രയോബൊലിയം എന്ന ചടങ്ങും നടത്താറുണ്ടായിരുന്നു. ഇതിൽ പോത്തിനു പകരം മുട്ടനാടിനെയാണ് ബലി കഴിച്ചിരുന്നതു്.

അറ്റിസിനെക്കുറിച്ചുള്ള ഒരു ഐതിഹ്യവുമായി ടോറോബൊലിയത്തിനു ബന്ധമുണ്ട്. പുരോഹിതൻ വെളിച്ചത്തിൽ നിന്നു് ഗർത്തത്തിന്റെ ഇരുട്ടിലേക്ക് പോകുന്നത് അറ്റിസിന്റെ മരണത്തെ സൂചിപ്പിക്കുന്നു. അറ്റിസിന്റെ മരണത്തോടെ ഭൂമിയിൽ സസ്യങ്ങൾ വാടുന്നു. രക്തത്തിൽ കുളിച്ച് ശുദ്ധനായ പുരോഹിതൻ ഗർത്തത്തിൽ നിന്ന് പുറത്തുവരുന്നത് അറ്റിസിന്റെ പുനർജന്മത്തെയാണ് സൂചിപ്പിക്കുന്നത്. അറ്റിസിന്റെ പുനർജന്മത്തോടെ സസ്യങ്ങൾക്ക് നവജീവൻ ലഭിക്കുന്നു എന്നാണ് വിശ്വാസം.

## അവലംബം
സുശീൽകുമാർ (വിവക്ഷകൾ)

# സുശീൽ കുമാർ - ഇന്ത്യൻ ഗുസ്തി താരം
# സുശീൽ കുമാർ ഷിൻഡെ - ഇന്ത്യയിലെ രാഷ്ട്രീയനേതാവു്, മുൻ കേന്ദ്രമന്ത്രി
# സുശീൽ കുമാർ ഡേ - ബംഗാളി സാഹിത്യകാരൻ
ജ്വാല (ചലച്ചിത്രം)

എക്സൽ പ്രൊഡക്സ്ഷനു വേണ്ടി എം. കുഞ്ചാക്കോ നിർമിച്ച മലയാളചലച്ചിത്രമാണ് **ജ്വാല**.  എക്സൽ പ്രൊഡകഷൻ വിതരണം ചെയ്ത ഈ ചിത്രം 1969 ഓഗസ്റ്റ് 26-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*ശാരദ
*ഷീല
*കൊട്ടാരക്കര ശ്രീധരൻ നായർ
*അടൂർ ഭാസി
*എൻ. ഗോവിന്ദൻകുട്ടി
*എസ്.പി. പിള്ള
*മണവാളൻ ജോസഫ്
*കടുവാക്കുളം ആന്റണി
*ആറന്മുള പൊന്നമ്മ
*അടൂർ പങ്കജം
*പങ്കജവല്ലി

## പിന്നണിഗായകർ
*കെ.ജെ. യേശുദാസ്
*പി. സുശീല
*ബി. വസന്ത

## അണിയറപ്രവർത്തകർ
*നിർമ്മാണം - എം. കുഞ്ചാക്കോ
*സംവിധാനം - എം. കൃഷ്ണൻ നായർ
*സംഗീതം - ജി. ദേവരജൻ
*ഗാനരചന - വയലാർ
*ബാനർ, വിതരണം - എക്സൽ പ്രൊഡക്ഷൻസ്
*കഥ - കാനം ഇ.ജെ.
*സഭാഷണം - എസ്.എൽ. പുരം സദാനന്ദൻ.

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - വയലാർ രാമവർമ്മ

## അവലംബം

## പുറത്തേക്കുള്ള കണ്ണികൾ
*ദി ഹിന്ദുവിൽ നിന്ന് ജ്വാല
*ഇന്റെർനെറ്റ് മൂവി ഡേറ്റബേസിൽ നിന്ന് ജ്വല
## ചലച്ചിത്രംകാണാൻ
* ജ്വാല (1969)''

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
[വർഗ്ഗം:[വർഗ്ഗം:വയലാർ -ദേവരാജൻ ഗാനങ്ങൾ]]
പുഴവാത്

കോട്ടയം ജില്ലയിൽ, ചങ്ങനാശ്ശേരി താലൂക്കിൽ ഉൾപ്പെടുന്ന പ്രദേശമാണ് **പുഴവാത്**. പഴയ തെക്കുംകൂർ രാജവംശത്തിന്റെ തലസ്ഥാനം പുഴവാതിലായിരുന്നു. രാമയ്യൻ ദളവയുടെ നേതൃത്വത്തിൽ തിരുവിതാംകൂർ സൈന്യം തെക്കുംകൂറിനെ ആക്രമിക്കുമ്പോൾ ചങ്ങനാശ്ശേരിയിലെ പുഴവാതിലായിരുന്നു തലസ്ഥാനം എന്ന് പി. ശങ്കുണ്ണി മേനോൻ തിരുവിതാംകൂർ ചരിത്ര പുസ്തകത്തിൽ പറയുന്നുണ്ട്. തിരുവിതാംകൂർ മഹാറാണി ആയില്യം തിരുനാൾ ഗൗരി ലക്ഷ്മി ബായി നിർമ്മിച്ച ചങ്ങനാശ്ശേരിയിലെ ലക്ഷ്മിപുരം കൊട്ടാരവും, തെക്കുംകൂർ രാജാക്കന്മാരുടെ നീരാഴി കൊട്ടാരവും ഇവിടെയാണ് സ്ഥിതിചെയ്യുന്നത്.

## അവലംബങ്ങൾ
സിംഹള ഭാഷ

ശ്രീലങ്കയിലെ 1.6 കോടിയോളം ജനസംഖ്യയുള്ള സിംഹള വംശജരുടെ മാതൃഭാഷയാണ് **സിംഹള ഭാഷ** (**සිංහල** **'  "സിങ്ഹല"), അഥവാ **സിംഹളീസ്''' , ഏകദേശം 30 ലക്ഷത്തോളം ആളുകൾ രണ്ടാമത്തെ ഭാഷയായി സംസാരിക്കുന്നു.. 
ഇന്തോ യൂറോപ്യൻ ഭാഷകളിലെ ഇന്തോ-ആര്യൻ വർഗ്ഗത്തിൽപ്പെടുന്ന സിംഹള, ശ്രീലങ്കയിലെ രണ്ട് ഔദ്യോഗികഭാഷകളിൽ ഒന്നാണ്.

ബ്രാഹ്മി ലിപിയിൽനിന്ന് രൂപപ്പെട്ട സിംഹള ലിപി ഉപയോഗിച്ചാണ് സിംഹള ഭാഷ എഴുതുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ശ്രീലങ്കയിലെ ഭാഷകൾ
വർഗ്ഗം:ഇന്തോ-ആര്യൻ ഭാഷകൾ
എസ്.കെ. നായർ

ലഘുചിത്രം|ഡോ. എസ്. കെ. നായർ
മലയാള കവിയും, വിമർശകനും സാഹിത്യകാരനുമായിരുന്നു **ഡോ.എസ്.കെ. നായർ**. എഴുപതിലേറേ സാഹിത്യകൃതികളുടെ കർത്താവാണ്. ആത്മകഥയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്. 
## ജീവിതരേഖ
മദ്രാസ് യൂണിവേഴ്സിറ്റിയുടെ മലയാളവിഭാഗം തലവൻ ആയിരുന്നു. മലയാളത്തിനു പുറമേ സംസ്കൃതം,തമിഴ്,ഇംഗ്ലീഷ് ഭാഷകളിലും സാഹിത്യകൃതികൾ എഴുതി. "കമ്പരാമായണം" തമിഴിൽ നിന്ന് മലയാളത്തിലേക്ക് വിവർത്തനം ചെയ്തു.  “മറക്കാത്ത കഥകൾ” എന്ന ആത്മകഥ കേരള സാഹിത്യ അക്കാദമി അവാർഡിനർഹമായി.  ചലച്ചിത്ര സെൻസർ ബോഡ് അംഗമായി സേവനം അനുഷ്ഠിച്ചു. ഏറെ ഹിറ്റായ ഭഗവാൻ അയ്യപ്പൻ, ഗുരുവായൂരപ്പൻ, മൂകാംബിക തുടങ്ങിയ ഭക്തിഗാനങ്ങളുടെ രചന നിർവ്വഹിച്ചു. ഗാനരചനക്ക് പുറമേ കഥകളി,ഭരതനാട്യം,മോഹിനിയാട്ടം തുടങ്ങിയ നൃത്തരൂപങ്ങൾക്ക് സംവിധാനമൊരുക്കി. 
## കൃതികൾ
*"മറക്കാത്ത കഥകൾ" (ആത്മകഥ)
*"സംസ്ക്കാര കേദാരം
*നർമ്മസല്ലാപം
*അയ്യപ്പൻ
*കള്ളനാണയം
*വിചാരമഞ്ജരി"

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം
## പുറം കണ്ണികൾ
* കുടുംബ വൈബ്‍സൈറ്റ്
## അവലംബം


വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
ശ്രീബാല കെ. മേനോൻ

മലയാളത്തിലെ ഒരു എഴുത്തുകാരിയും, സഹസംവിധായികയും, ഷോർട്ട്ഫിലിം സംവിധായകയുമാണു് **ശ്രീബാല കെ. മേനോൻ**. ഹാസ്യ സാഹിത്യത്തിനുള്ള കേരള സാഹിത്യ അക്കാദമി അവാർഡ് ലഭിച്ചിട്ടുണ്ട്. അവർ രചിച്ച 19, കനാൽ റോഡ്നു ഹാസ്യസാഹിത്യത്തിനുള്ള 2005-ലെ കേരള സാഹിത്യ അക്കാദമി പുരസ്കാരം ലഭിച്ചു. ശ്രീബാല നരേന്ദ്രൻ മകൻ ജയകാന്തൻ വക തൊട്ടു സത്യൻ അന്തിക്കാടിന്റെ കൂടെ സഹസംവിധായികയാണ്. ഭാഗ്യദേവതയോടെ  അസോസിയേറ്റ് സംവിധായികയായി. 

## സിനിമകൾ

### അസോസിയേറ്റ് സംവിധാനം
* സ്നേഹവീട്	 2011
* കഥ തുടരുന്നു	 2010
* ഭാഗ്യദേവത	 2009
### ചീഫ് അസോസിയേറ്റ് സംവിധാനം
* പുതിയ തീരങ്ങൾ	 2012

### അസിസ്റ്റന്റ് സംവിധാനം
* വിനോദയാത്ര	 2007
* രസതന്ത്രം	 2006
* നരേന്ദ്രൻ മകൻ ജയകാന്തൻ വക	 2001 

## ഹ്രസ്വ ചിത്രങ്ങൾ
സന്തോഷ് ഏച്ചിക്കാനത്തിന്റെ 'പന്തിഭോജനം' എന്ന ചെറുകഥയെ ആസ്പദമാക്കി  ശ്രീബാല എടുത്ത പന്തിഭോജനം എന്നാ ഹ്രസ്വ ചിത്രം ഭക്ഷണത്തിന്റെ ജാതിയെ പറ്റി പറഞ്ഞു കൊണ്ട് ശ്രദ്ധേയമായി.  

ജാതിയുമായി ബന്ധപ്പെട്ട് പ്രാചീനകേരളത്തിൽ ഭക്ഷണരംഗത്ത് വിവേചനങ്ങൾ നിലനിന്നിരുന്നു. ജാതിയുടെ ഒരുമിച്ചിരുന്ന് ഭക്ഷണം കഴിക്കാതിരിക്കലും ചില പ്രത്യേക ഭക്ഷ്യവസ്തുക്കൾ ചില ജാതിക്കാർക്കു മാത്രമേ കഴിക്കാവൂ എന്ന നിയമവും വിവേചനത്തിന്റെ മുഖ്യസ്വഭാവങ്ങളായിരുന്നു. ഇതിനെതിരെ  നടത്തിയ സമരമുറയായിരുന്നു പന്തിഭോജനം.

ഓർമ ഫിലിം ഫെസ്റിവലിൽ അക്കമ്മ ചെറിയാനെ പറ്റിയുള്ള ഡോകുമെന്ററി ശ്രീബാല സംവിധാനം ചെയ്തു

## പുസ്തകങ്ങൾ

* 19, കനാൽ റോഡ്
*സിൽവിയ പ്ലാത്തിന്റെ മാസ്റ്റർപീസ്

## പുരസ്കാരങ്ങൾ
* 2015-ലെ മികച്ച നവാഗത സംവിധായകയ്ക്കുളള കേരള സംസ്ഥാന ചലച്ചിത്രപുരസ്കാരം - ലൗവ് 24 X 7

## അവലംബം

വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
വർഗ്ഗം:മികച്ച നവാഗതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
കൃഷ്ണ പൂജപ്പുര

മലയാളഹാസ്യസാഹിത്യകാരനും ചലച്ചിത്ര സീരിയൽ തിരക്കഥാകൃത്തുമാണ് **കൃഷ്ണ പൂജപ്പുര**(ജനനം : 26 മേയ് 1961). ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
## ജീവിതരേഖ
തിരുവനന്തപുരം പൂജപ്പുര സ്വദേശിയാണ്. 'സതേൺസ്റ്റാർ' എന്ന പത്രത്തിൽ ജോലി ചെയ്തു. പത്രമാസികകളിൽ നർമലേഖനങ്ങളെഴുതി സാഹിത്യ രംഗത്തു പ്രവേശിച്ചു. ഫാക്ടറീസ് ആൻഡ് ബോയ്‌ലേഴ്‌സ് വകുപ്പിൽ ജൂനിയർ സൂപ്രണ്ടാണ്.
## കൃതികൾ
*പകിട പന്ത്രണ്ട്
*നാടോടുമ്പോൾ
*ഹാസ്യമഞ്ജരി
## തിരക്കഥയെഴുതിയ സിനിമകൾ
*ആംഗ്രി ബേബീസ് ഇൻ ലവ്(2014)
*കുഞ്ഞളിയൻ (2012)
*ഹസ്ബന്റ്സ് ഇൻ ഗോവ (2012)
*ജനപ്രിയൻ 	(2011)
*ഉലകം ചുറ്റും വാലിബൻ (2011)
*ഹാപ്പി ഹസ്ബന്റ്സ്(2010)
*സകുടുംബം ശ്യാമള (2010)
*ഫോർ ഫ്രണ്ട്സ് (	2010)
*ഇവർ വിവാഹിതരായാൽ (2009)

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം
## അവലംബം

## പുറം കണ്ണികൾ
*പൂജപ്പുര കഥയെഴുതുകയാണ്‌

വർഗ്ഗം:മലയാളഹാസ്യസാഹിത്യകാരന്മാർ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
ഐക്യരാഷ്ട്രസഭ സമാധാന സേന

സമാധാന സംരക്ഷണത്തിനും സമാധാന പുന:സ്ഥാപനത്തിനും ഐക്യരാഷ്ട്രസഭ രൂപീകരിച്ച അന്താരാഷ്ട്രസേനയാണ് ഐക്യരാഷ്ട്രസഭ സമാധാന സേന. അഭ്യന്തര കലഹം രൂക്ഷമായ രാജ്യങ്ങളിലെ പ്രശ്നങ്ങൾക്ക് പരിഹാരം കണ്ടെത്തി സമാധാനം നിലനിർത്തുകയാണ് ഇതിന്റെ പ്രധാന ഉദ്ദേശം. സമാധാനസേന പ്രദേശത്തെ സമാധാന പ്രവർത്തനങ്ങൾ വിശകലനം ചെയ്യുകയും യുദ്ധാനന്തര കരാറിന്റെ നടത്തിപ്പിന് രാജ്യങ്ങളെ സഹായിക്കുകയും ചെയ്യുന്നു. മേഖലയിലെ സമാധാനശ്രമങ്ങളിൽ ഇരുകൂട്ടർക്കും വിശ്വാസം ഉണ്ടാക്കുക, അധികാര കൈമാറ്റത്തിനുള്ള വേദിയൊരുക്കുക, തിരഞ്ഞെടുപ്പുകൾക്ക് സഹായിക്കുക, ക്രമസമാധാനം, സാമൂഹിക സാന്പത്തിക വികസനം തുടങ്ങിയ കാര്യങ്ങളിൽ ഐക്യരാഷ്ട്രസഭ സമാധാന സേന ശ്രദ്ധിക്കുന്നു. സൈനികരെയും പോലീസ് ഉദ്യോഗസ്തരെയും കൂടാതെ സാധാരണക്കാരും സമാധാനസേനയിലെ അംഗങ്ങളാണ്.

ഐക്യരാഷ്ട്രസഭ ഭരണഘടന (United Nations Charter) അന്താരാഷ്ട്ര സമാധാനവും സുരക്ഷിതത്വവും ഉറപ്പുവരുത്തുന്നതിനു സമാധാനസേനയെ ചുമതലപ്പെടുത്താൻ സുരക്ഷാ സമിതിക്കു അധികാരം നൽകിയിരിക്കുന്നു. സേനയെ വിന്യസിക്കുന്നതിനുവേണ്ടി രാജ്യങ്ങൾ സുരക്ഷാ സമിതിയെ സമീപിക്കുന്നു.  

## അവലംബം


വർഗ്ഗം:ഐക്യരാഷ്ട്രസഭയുടെ ഏജൻസികൾ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
ബെർമുഡ ദേശീയ ക്രിക്കറ്റ് ടീം

അന്താരാഷ്ട്ര ക്രിക്കറ്റിൽ ബെർമുഡയെ പ്രതിനിധീകരിക്കുന്ന ക്രിക്കറ്റ് ടീമാണ് **ബെർമുഡ ദേശീയ ക്രിക്കറ്റ് ടീം**. ഐ.സി.സി.യുടെ ഒരു അസോസിയേറ്റ് അംഗമാണ് അവർ. 1891ലാണ് ബെർമുഡയുടെ രേഖപ്പെടുത്തപ്പെട്ട ആദ്യത്തെ ക്രിക്കറ്റ് മത്സരം നടന്നത്. 1975 മുതൽ 2003 വരെ അവർക്ക് ലോകകപ്പ് യോഗ്യത നേടാനായില്ല. 2005ൽ നടന്ന ലോകകപ്പ് യോഗ്യതാമത്സരത്തിൽ 4-ആം സ്ഥാനത്തെത്തി അവർ 2007 ലോകകപ്പിൽ ഇടം നേടി, പക്ഷെ ഗ്രൂപ്പ് ഘട്ടത്തിൽതന്നെ ലോകകപ്പ് ചരിത്രത്തിലെ ഏറ്റവും വലിയതുൾപ്പടെ, മൂന്ന് വലിയ പരാജയങ്ങൾ ഏറ്റുവാങ്ങി അവർ ടൂർണമെന്റിൽനിന്ന് പുറത്തായി. പിന്നീട് 2011 ലോകകപ്പിലും അവർക്ക് യോഗ്യത നേടാനായില്ല.
## ഇപ്പോഴത്തെ ടീം

## അവലംബം

വർഗ്ഗം:ദേശീയ ക്രിക്കറ്റ് ടീമുകൾ
നീരാഴി കൊട്ടാരം

കേരളത്തിൽ ചങ്ങനാശ്ശേരിയിൽ സ്ഥിതിചെയ്യുന്ന കൊട്ടാരമാണ് **നീരാഴി കൊട്ടാരം**. തെക്കുംകൂർ രാജവംശം തലസ്ഥാനം വെന്നിമലയിൽനിന്നും, ചങ്ങനാശ്ശേരിയിലേക്ക് മാറ്റി സ്ഥാപിച്ചപ്പോൾ പുഴവാതിലെ നീരാഴിക്കെട്ട് കൊട്ടാരമായിരുന്നു രാജഗൃഹമായി ഉപയോഗിച്ചിരുന്നത്. തിരുവിതാംകൂർ മഹാരാജാവ് അനിഴം തിരുനാൾ മാർത്താണ്ഡവർമ്മ തെക്കുംകൂർ രാജ്യം ആക്രമിക്കുന്ന അവസരത്തിലാണ് പുഴവാതിൽ നിന്നും കോട്ടയം നട്ടാശ്ശേരിയിലേക്ക് തലസ്ഥാനം മാറ്റിസ്ഥാപിച്ചത്. മാർത്താണ്ഡവർമ്മയുടെ നിർദ്ദേശപ്രകാരം കോട്ടയം ചവിട്ടുവേലിയിൽ അവർ പിന്നീട് സ്ഥിരതാമസവുമാക്കി. തിരുവിതാംകൂർ മഹാരാജാവ് സ്വാതിതിരുനാൾ രാമവർമ്മയുടെ പിതാവ് രാജരാജ വർമ്മ വലിയ കോയിത്തമ്പുരാൻ ജനിച്ചത് നീരാഴി കൊട്ടാരത്തിലാണ്.

## കൊട്ടാരം
തെക്കുംകൂർ രാജ്യത്തിന്റെ ഭരണ സിരാകേന്ദ്രവും,  രാജകൊട്ടാരമായിരുന്നു നീരാഴി കൊട്ടാരം. ചങ്ങനാശ്ശേരിയിലെ പുഴവാതിലാണ് കൊട്ടാരം സ്ഥിതി ചെയ്യുന്നത്. 1750 വരെ തെക്കുംകൂർ രാജവംശവും, പിന്നീട് വടക്കൻ മലബാറിൽ നിന്ന് ചങ്ങനാശ്ശേരിയിൽ സ്ഥിരതാമസമാക്കിയ പരപ്പനാട് രാജവംശവും ഈ കൊട്ടാരം ഉപയോഗിച്ചിരുന്നു. 1790 ലെ തിരുവിതാംകൂർ ആക്രമണത്തിൽ (ചങ്ങനാശ്ശേരി യുദ്ധം) തെക്കുംകൂറിലെ അവസാന രാജാവായിരുന്ന ആദിത്യ വർമ്മൻ മണികണ്ഠൻ കോട്ടയം നട്ടാശ്ശേരിയിലേക്ക് രക്ഷപ്പെട്ടത് ഈ നീരാഴി കൊട്ടാരത്തിൽ നിന്നുമാണ്. നീരാഴി കൊട്ടാരം മുൻപ് നീരാഴിക്കെട്ട് എന്നാണ് അറിയപ്പെട്ടിരുന്നത്.

എ.ഡി. 1400-നു ശേഷം തെക്കുംകൂർ രാജാക്കന്മാരുടെ കാലത്ത് നീരാഴി കൊട്ടാരം പുനഃർനിർമ്മിക്കുകയും, അവർ മണികണ്ഠപുരത്തു നിന്നും ചങ്ങനാശ്ശേരിയിലേക്ക് രാജധാനി മാറ്റി സ്ഥാപിക്കുകയും ചെയ്തു. 1749-ലെ ചങ്ങനാശ്ശേരി യുദ്ധത്തിൽ തെക്കുംകൂറിലെ അവസാന രാജാവായിരുന്ന ആദിത്യ വർമ്മൻ മണികണ്ഠനെ അനിഴം തിരുനാൾ മാർത്താണ്ഡവർമ്മ സ്ഥാനഭ്രഷ്ടനാക്കി. പതിനെട്ടാം നൂറ്റാണ്ടിൽ തിരുവിതാംകൂർ രാജാക്കന്മാർ നീരാഴി കൊട്ടാരം പരിഷ്കരിച്ച്, 1766-ൽ ഹൈദർ അലിയുടെ കുപ്രസിദ്ധമായ ആക്രമണത്തിനിടെ, പരപ്പനാട് കൊട്ടാരം പലായനം ചെയ്ത രാജകുമാരന്മാരെയും മലബാറിലെ രാജകുടുംബത്തിലെ രാജകുമാരന്മാരെയും പാർപ്പിച്ചു.

## അവലംബങ്ങൾ


വർഗ്ഗം:തെക്കുംകൂർ രാജവംശം
വർഗ്ഗം:ചങ്ങനാശ്ശേരി
വി.ആർ. പ്രബോധചന്ദ്രൻ നായർ

ഒരു മലയാള ഭാഷാ പണ്ഡിതനും അദ്ധ്യാപകനുമാണ് **വി.ആർ. പ്രബോധചന്ദ്രൻ നായർ** (ജനനം : 4 ആഗസ്റ്റ് 1938).  സ്വനവിജ്ഞാനം എന്ന കൃതിക്ക് സാഹിത്യ അക്കാദമി എൻഡോവ്മെന്റ് ലഭിച്ചിട്ടുണ്ട്.
## ജീവിതരേഖ
വി. രാമകൃഷ്ണപിള്ളയുടെയും നാണിക്കുട്ടിയമ്മയുടെയും മകനായി എറണാകുളം ജില്ലയിലെ പറവൂരിൽ ജനിച്ചു. എം.എ, പിഎച്ച്.ഡി ബിരുദങ്ങൾ നേടി. കേരള യൂണിവേഴ്സിറ്റി ലിംഗ്വിസ്റ്റിക്സ് വിഭാഗം മേധാവിയായിരുന്നു. കേരള കലാ മണ്ഡലം ചെയർമാനായും പ്രവർത്തിച്ചു. 

## കൃതികൾ
*വിവർത്തനത്തിന്റെ ഭാഷാശാസ്ത്രഭൂമിക
*സ്വനവിജ്ഞാനം
* ലോകഭാഷകൾ.

## പുരസ്കാരങ്ങൾ
**<u>ശ്രേഷ്ഠഭാഷാപുരസ്കാരം:</u>** മലയാളഭാഷയ്ക്കുള്ള സംഭാവനയ്ക്ക്‌ രാഷ്ട്രപതി നൽകുന്ന ആദ്യ ശ്രേഷ്ഠഭാഷാപുരസ്കാരം ഡോ. വി.ആർ.പ്രബോധചന്ദ്രൻ നായർക്കാണ് ലഭിച്ചത്.   അഞ്ചുലക്ഷം രൂപയും ബഹുമതി സർട്ടിഫിക്കറ്റും ഉൾപ്പെടുന്നതാണ്‌ പുരസ്കാരം.

#### <u>മറ്റുപുരസ്കാരങ്ങൾ</u> :

*കേരള സാഹിത്യ അക്കാഡമി ഐ.സി. ചാക്കോ എൻഡോസ്മെൻറ് (1982)
* കോമൺവെൽത്ത് സ്കോളർഷിപ്പ്.
* എം.കെ.കെ. നായർ അവാർഡ്

## അവലംബം


വർഗ്ഗം:മലയാളം എഴുത്തുകാർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:1938-ൽ ജനിച്ചവർ
വർഗ്ഗം:ഓഗസ്റ്റ് 4-ന് ജനിച്ചവർ
ഡി. ബെഞ്ചമിൻ

ഒരു മലയാള സാഹിത്യ നിരൂപകനും അദ്ധ്യാപകനുമാണ് **പ്രൊഫ. ഡി.ബെഞ്ചമിൻ** (ജനനം : 2 സെപ്റ്റംബർ 1948). നോവൽ സാഹിത്യ പഠനങ്ങൾ എന്ന കൃതിക്ക് 1996 ലെ നിരൂപണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചു. 
## ജീവിതരേഖ
തിരുവനന്തപുരത്ത് ജനിച്ചു. കേരള സർവ്വകലാശാലയിൽനിന്നും എം.എ.പി.എച്ച്.ഡി. ബിരുദങ്ങൾ നേടി. കേരള സർവകലാശാല മലയാളം റീഡറായിരുന്നു. കേരള സാഹിത്യ അക്കാദമി അംഗമായും പ്രവർത്തിച്ചു. 
## കൃതികൾ
*കവിതാവിചാരം,
* ജിയുടെ ഭാവഗീതങ്ങൾ ഒരു പഠനം
* കാവ്യാനുശീലനം
* സാഹിത്യപാഠങ്ങൾ
*അക്കാദമിക് വിമർശനവും മറ്റും വിമർശ പ്രബന്ധങ്ങൾ
* നോവൽ സാഹിത്യപാഠങ്ങൾ‌
* സ്വാധീനതാപാഠങ്ങൾ
*കാവ്യ നിർദ്ധാരണം 
## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം (നോവൽ സാഹിത്യ പഠനങ്ങൾ 1996)
## അവലംബം


വർഗ്ഗം:മലയാളം എഴുത്തുകാർ
വർഗ്ഗം:മലയാളസാഹിത്യനിരൂപകർ
വർഗ്ഗം:നിരൂപണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:സെപ്റ്റംബർ 2-ന് ജനിച്ചവർ
വർഗ്ഗം:1948-ൽ ജനിച്ചവർ
റാണി ദുർഗാവതി

ഗോണ്ട്വാനയിലെ രാജ്ഞിയായിരുന്നു **റാണി ദുർഗാവതി**. 

ചന്ദേല രാജാവായ കിരാത്റായിയുടെ ഏകപുത്രിയായിരുന്ന ദുർഗാവതി 1527 ഒക്ടോബർ 5നു ജനിച്ചു. അതീവ സമർഥയും ധീരയുമായിരുന്ന ദുർഗാവതിയെ ഗോണ്ട്വാന രാജാവായ ദൽപത്ത് ഷാ ആണ് വിവാഹം ചെയ്തത്. ചെറുപ്പത്തിൽത്തന്നെ വിധവയായിത്തീർന്ന ഇവർ പുത്രനായ വീർനാരായണന്റെ റീജന്റായി ഭരണംനടത്തി. പുരോഗമനപരമായ ഭരണ പരിഷ്കാരങ്ങൾ നടപ്പിലാക്കിയ ദുർഗാവതി ബംഗാൾ, മാൾവ എന്നീ രാജ്യങ്ങൾ ഉയർത്തിയ ഭീഷണിയെ ശക്തമായി നേരിട്ടു. അക്‌ബറിന്റെ ജനറലായ അസഫ് ഖാന്റെ നേതൃത്വത്തിലുള്ള മുഗൾ സൈന്യം ഗഢാ കതംഗ ആക്രമിച്ചു. റാണി ദുർഗാവതിയുടെ നേതൃത്വത്തിൽ വളരെ ശക്തമായ ചെറുത്തു നില്പ് നടത്തിയെങ്കിലും ആസഫ് ഖാനിന്റെ ആക്രമണത്തെ പ്രതിരോധിക്കുന്നതിൽ പരാജയപ്പെട്ട ഇവർ ശത്രുവിന് കീഴടങ്ങാതെ 1564 ജൂൺ 24നു മരണം വരിച്ചു. ഈ ധീരവനിതയുടെ സ്മരണാർഥമാണ് മധ്യപ്രദേശിലെ ജബൽപൂർ സർവകലാശാല 'റാണി ദുർഗാവതി' എന്നു നാമകരണം ചെയ്യപ്പെട്ടത്.

## അവലംബം


വർഗ്ഗം:ഇന്ത്യയിലെ റീജന്റ്മാർ
വർഗ്ഗം:ആത്മഹത്യ ചെയ്ത സ്ത്രീകൾ
ആർ. വിശ്വനാഥൻ

ഒരു മലയാള സാഹിത്യ നിരൂപകനും അദ്ധ്യാപകനുമാണ് **ആർ. വിശ്വനാഥൻ** (ജനനം:1942). അന്വയം എന്ന കൃതിക്ക് 1992 ലെ കേരള സാഹിത്യ അക്കാദമി പുരസ്കാരം ലഭിച്ചു. 
## ജീവിതരേഖ
എം.എ, പി.എച്ച്.ഡി ബിരുദങ്ങൾ നേടി. കോഴിക്കോട് സർവകലാശാലയിൽ ഇംഗ്ലീഷ് വിഭാഗം അദ്ധ്യാപകനായിരുന്നു. 
 കവി ആർ രാമചന്ദ്രൻ സഹോദരനാണ്.

## കൃതികൾ
*അന്വയം
## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം (അന്വയം)
## അവലംബം


വർഗ്ഗം:മലയാളം എഴുത്തുകാർ
വർഗ്ഗം:മലയാളസാഹിത്യനിരൂപകർ
വർഗ്ഗം:നിരൂപണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1942-ൽ ജനിച്ചവർ
പൂജാപുഷ്പം

ശാരദാ പിക്ചേഴ്സിനുവേണ്ടി കെ.എസ്. ഗോപാലകൃഷ്ണൻ നിർമിച്ച മലയാളചലച്ചിത്രമാണ് **പൂജാപുഷ്പം**.  സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1969 ജൂലൈ 18-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*തിക്കുറിശ്ശി സുകുമാരൻ നായർ
*ടി.എസ്. മുത്തയ്യ
*എസ്.പി. പിള്ള
*ബഹദൂർ
*ഷീല
*മീന
*വിജയശ്രീ
*ഖദീജ
*ആറന്മുള പൊന്നമ്മ

## പിന്നണിഗായകർ
*കെ.ജെ. യേശുദാസ്
*എൽ.ആർ. ഈശ്വരി
*രേണുക
*എസ്. ജാനകി

## അണിയറപ്രവത്തകർ
*നിർമ്മാണം - കെ എസ് ഗോപാലകൃഷ്ണൻ
*സംവിധാനം - തിക്കുറിശ്ശി സുകുമരൻ നായർ
*സംഗീതം - വി. ദക്ഷിണാമൂർത്തി
*ഗാനരചന - തിക്കുറിശ്ശി സുകുമാരൻ നായർ
*ബാനർ - ശാരദാ പിക്ചേഴ്സ്
*വിതരണം - സെൻട്രൽ പിക്ചേഴ്സ്
*കഥ - കെ.എസ്. ഗോപാലകൃഷ്ണൻ
*സംഭാഷണം - തിക്കുറിശ്ശി സുകുമാരൻ നായർ.

## ഗാനങ്ങൾ
*സംഗിതം - വി. ദക്ഷിണാമൂർത്തി
*ഗാനരചന - തിക്കുറിശ്ശി സുകുമാരൻ നായർ

    
## അവലംബം

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:തിക്കുറിശ്ശി സംവിധാനം ചെയ്ത ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:കെ.എസ് ഗോപാലകൃഷ്ണൻ നിർമ്മിച്ച ചലച്ചിത്രങ്ങൾ
വർഗ്ഗം:കെ.എസ്. ഗോപാലകൃഷ്ണൻ തിരക്കഥയെഴുതിയ ചലച്ചിത്രങ്ങൾ
ബാച്ചിലർ ഓഫ് കൊമേഴ്സ്

കൊമേഴ്സും അനുബന്ധ വിഷയങ്ങളും ഉൾപ്പെട്ട ഒരു ബിരുദ കോഴ്സാണ് **ബാച്ചിലർ ഓഫ് കൊമേഴ്സ്** അഥവാ **ബി.കോം**.  ചില സ്ഥലങ്ങളിൽ ബാച്ചിലർ ഓഫ് കൊമേഴ്സ് ةنووةةسوةةظ.ةةّ
روسو

"وتمرينات
ونبرة
ആൻഡ് അഡ്മിനിസ്ട്രേഷൻ എന്നും ഈ കോഴ്സ് അറിയപ്പെടാറുണ്ട്. കോമൺവെൽത്ത് രാജ്യങ്ങളിൽ വളരെയധികം പ്രചാരത്തിലുള്ള ഒരു കോഴ്സാണിത്. യു.കെ.യിൽ ഈ ഡിഗ്രി കോഴ്സ് ലഭ്യമല്ല.

## ദൈർഘ്യം
വിവിധ രാജ്യങ്ങളിൽ ഈ കോഴ്സിന്റെ ദൈർഘ്യത്തിൽ വ്യത്യാസമുണ്ട്. ഓസ്ട്രേലിയ, ന്യൂസിലാൻഡ്, ഇന്ത്യ, ദക്ഷിണാഫ്രിക്ക മുതലായ രാജ്യങ്ങളിൽ 3 വർഷമാണ് ബി.കോം കോഴ്സിന്റെ ദൈർഘ്യം. കാനഡ, അയർലന്റ് തുടങ്ങിയ രാജ്യങ്ങളിൽ 4 വർഷവും, പാകിസ്താനിൽ 2 വർഷവുമാണ് ഈ കോഴ്സിന്റെ ദൈർഘ്യം.
## തുടർപഠനം
ബി.കോം ബിരുദധാരികൾ എം.കോം, എം.ബി.എ., മാസ്റ്റർ ഓഫ് ഫിനാൻസ്, മാസ്റ്റർ ഓഫ് അക്കൗണ്ടിംഗ് തുടങ്ങിയ ബിരുദാനന്തര ബിരുദ കോഴ്സുകളോ, സി.എ., സി.എം.എ., സി.പി.എ., സി.ജി.എ. മുതലായ പ്രൊഫഷണൽ അക്കൗണ്ടിംഗ് കോഴ്സുകളോ ആണ് സാധാരണയായി തിരഞ്ഞെടുക്കാറുള്ളത്.
## കേരളത്തിൽ
കേരളത്തിലെ സർവകലാശാലകൾ വാർഷികമായും സെമസ്റ്ററായും ബി.കോം കോഴ്സുകൾ നടത്തുന്നുണ്ട്. കേരളത്തിൽ വളരെയധികം ഡിമാൻഡുള്ള കോഴ്സാണ് ബി.കോം

വർഗ്ഗം:അക്കാദമിക ബിരുദങ്ങൾ
1878

ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ എഴുപത്തെട്ടാം വർഷമായിരുന്നു **1878**.

## പ്രധാന സംഭവങ്ങൾ
* **[[ജനുവരി 2]]** - നായർ സർവീസ്‌ സൊസൈറ്റി സ്ഥാപകൻ മന്നത്ത് പത്മനാഭൻ ചങ്ങനാശ്ശേരി പെരുന്നയിൽ ജനിച്ചു.

## അവലംബം

വർഗ്ഗം:വർഷങ്ങൾ
വർഗ്ഗം:1878
എം.കെ. ശങ്കരൻ നമ്പൂതിരി

മലയാളിയായ ചലച്ചിത്രപിന്നണിഗായകനും കർണാടക ശാസ്ത്രീയസംഗീതജ്ഞനുമാണ് **എം.കെ. ശങ്കരൻ നമ്പൂതിരി** (ജനനം: 1971). 
## ജീവിതരേഖ
എറണാകുളം ജില്ലയിലെ പെരുമ്പാവൂരിൽ കഥകളി നടനും ഗായകനുമായ കൃഷ്ണൻ നമ്പൂതിരിയുടെയും അദിതി അന്തർജനത്തിന്റെയും ഇളയ മകനായി 1971-ൽ ജനിച്ചു. ചെറിയ കൃഷ്ണൻ നമ്പൂതിരി, നാരായണൻ നമ്പൂതിരി എന്നിവരാണ് സഹോദരന്മാർ. ബാലപ്രതിഭയെന്ന നിലയിൽ കുട്ടിക്കാലത്തേ സംഗീത രംഗത്ത് സജീവമായി. 1982 മുതൽ 85 വരെ നാലു വർഷം തുടർച്ചയായി കേരള സ്കൂൾ കലോത്സവത്തിൽ കർണാടക സംഗീത മത്സരത്തിൽ വിജയിയായിരുന്നു. മഹാത്മാഗാന്ധി സർവകലാശാല കലാപ്രതിഭയായും തെരഞ്ഞെടുക്കപ്പെട്ടു. സംഗീതത്തിൽ ബിരുദാനന്ദര ബിരുദം നേടി.

പെരുമ്പാവൂർ രവീന്ദ്രനാഥ്, ടി.വി. ഗോപാലകൃഷ്ണൻ, മാവേലിക്കര ആർ. പ്രഭാകര വർമ്മ, പാലക്കാട് കെ.വി. നാരായണ സ്വാമി എന്നിവരുടെ പക്കൽ സംഗീതം അഭ്യസിച്ചു. പതിനൊന്ന് വയസ്സു മുതൽ കച്ചേരികൾ അവതരിപ്പിച്ചു തുടങ്ങി.

## ചലച്ചിത്രഗാനങ്ങൾ

## പുരസ്കാരങ്ങൾ
*കേരള സംഗീത നാടക അക്കാദമി കലാശ്രീ പുരസ്‌കാരം (2013) 
*യുവകലാഭാരതി പുരസ്കാരം
## അവലംബം

## അധിക വായനയ്ക്ക്
## പുറം കണ്ണികൾ
*വെബ്സൈറ്റ് http://www.sankarannamboothiri.com/ 

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:1971-ൽ ജനിച്ചവർ
ബേലാ താർ

ഒരു ഹംഗേറിയൻ ചലച്ചിത്രകാരനാണ് **ബേലാ താർ** (21 ജൂലൈ 1955). തെക്കൻ ഹംഗറിയിലെ Pécs എന്ന പ്രദേശത്ത് 1955-ൽ ജനനം. കൗമാരകാലത്തു തന്നെ സംഗീതസംഘങ്ങളിലും തിയറ്റർ സംഘങ്ങളിലും പ്രവർത്തനമാരംഭിച്ച താർ, തൊഴിലാളി സംഘങ്ങളിലെയും സജീവ സാനിധ്യമായിരുന്നു. തന്റെ 14-മത്തെ ജന്മദിനത്തിന് പിതാവ് സമ്മാനമായി നൽകിയ 8 എം‌എം ക്യാമറ ഉപയോഗിച്ച്, 17- വയസ്സിൽ ജിപ്സി തൊഴിലാളികളെക്കുറിച്ച് Guest workers (1971) എന്ന ഡോക്യുമെന്ററി നിർമ്മിച്ച താർ, ഇതേ ഡോക്യുമെന്ററിയെത്തുടർന്ന് ഹംഗേറിയൻ കമ്യൂണിസ്റ്റ് പാർട്ടിയ്ക്ക് അനഭിമതനാവുകയും, തുടർ‌വിദ്യാഭ്യാസത്തിനുള്ള അനുമതി നിഷേധിക്കപ്പെടുകയും ചെയ്തു. ഒരു ഷിപ്പ്‌യാർഡിൽ ജോലി ചെയ്തുകൊണ്ട് ഡോക്യുമെന്ററി പ്രവർത്തനങ്ങൾ തുടർന്ന താർ, ഒരു അമച്വർ ഫിലിം ഫെസ്റ്റിവലിൽ ഡോക്യുമെന്ററി പ്രദർശിപ്പിച്ചതിനെത്തുടർന്ന് ഡോക്യു-ഫിക്ഷൻ ജനുസ്സിൽ പ്രവർത്തിച്ചിരുന്ന, István Dárday, Györgyi Szalai എന്നീ സംവിധായകരുടെ ശ്രദ്ധ പിടിച്ചു പറ്റുകയും, അങ്ങനെ ഇരുപതാമത്തെ വയസ്സിൽ പ്രൊഫഷണൽ സിനിമാ നിർമ്മാണവുമായി ബന്ധപ്പെടുകയും ചെയ്തു.
## ഫിലിമോഗ്രാഫി
### ഫീച്ചർ ചിത്രങ്ങൾ
* ഫാമിലി നെസ്റ്റ് (1977)
* ദ ഔട്ട് സൈഡർ (1981)
* ദ പ്രീ ഫാബ് പീപ്പിൾ (1982)
* ഓട്ടം അൽമനാക്(1985)
* ഡാമ്നേഷൻ (1988)
*സാത്താൻടാംഗോ (1994)
* റെക്ക്മീസ്റ്രർ ഹാർമണീസ് (2000)
* ദ മാൻ ഫ്രം ലണ്ടൻ (2007)
* ദ ടൂറിൻ ഹോഴ്സ് (2011)

### ടെലിവിഷൻ സിനിമകൾ
* മാക്ബെത്ത് (1982)

### ഷോട്ട് ഫിലിമുകൾ
* ഹോട്ടൽ മാഗ്നസിറ്റ് (1978)
* ജേർണി ഓൺ ദ പ്ലെയിൻ (1995)
* വിഷൻസ് ഓഫ് യൂറോപ്പ് (2004)
### ഡോക്യുമെന്ററി
* സിറ്റി ലൈഫ്(1990)

## അവലംബം

## പുറം കണ്ണികൾ
* 
* Béla Tarr on the Board of Directors for Cine Foundation International 
* Brightlightsfilm.com Interview
* Kinoeye Essay
* Declaration of Solidarity for Béla Tarr , by Fred Kelemen, FIPRESCI website, March 2005, retrieved April 17, 2006
* Vajramedia presents: Satantango Berlinale 1994 Forum Documentation 
* Tarr with his dffb film students 

വർഗ്ഗം:ഹംഗേറിയൻ ചലച്ചിത്രസംവിധായകർ
വർഗ്ഗം:1955-ൽ ജനിച്ചവർ
സർ ജോൺ ഡേവീസ്

ഇംഗ്ലീഷ് കവിയും  അഭിഭാഷകനുമായിരുന്നു**സർ ജോൺ ഡേവീസ്**. 

## ജീവിതരേഖ

1569ൽ ജനിച്ച ഇദ്ദേഹം ഏപ്രിൽ  16ന് വിൽറ്റ്ഷയറിലെ ടിസ്ബറിയിൽ ജ്ഞാനസ്നാനം ചെയ്യപ്പെട്ടു. വിഞ്ചെസ്റ്റർ കോളജിലും ഓക്സ്ഫഡിലെ ക്വീൻസ് കോളജിലുമായിരുന്നു വിദ്യാഭ്യാസം. 1588ൽ നിയമപഠനം ആരംഭിച്ച ഡേവീസ് 1595ൽ അഭിഭാഷകനായി. മാസ്റ്റർ റിച്ചാർഡ് മാർട്ടിൻ എന്ന സുഹൃത്തിനെ കൈയേറ്റം ചെയ്തതിന്റെ പേരിൽ 1598ൽ അഭിഭാഷകവൃത്തിയിൽ നിന്ന് ഇദ്ദേഹത്തെ പുറത്താക്കിയെങ്കിലും 1601ൽ മാർട്ടിനോട് ക്ഷമാപണം ചെയ്തതിനെത്തുടർന്ന് തിരിച്ചെടുക്കുകയുണ്ടായി. ആ വർഷംതന്നെ ബ്രിട്ടിഷ് പാർലമെന്റിൽ അംഗമായ ഡേവീസ് അയർലൻഡിലേക്കു നിയോഗിക്കപ്പെട്ടു. 

എ ഡിസ്കവറി ഒഫ് ദ് ട്രൂ കോസസ്, വൈ അയർലൻഡ് വോസ് നെവർ എന്റയർലി സബ്ഡ്യൂസ്, അൺറ്റിൽ ദ് ബിഗിനിംഗ് ഒഫ് ഹിസ് മെജസ്റ്റീസ് റെയ് ൻ (1612) തുടങ്ങിയ നിരവധി പ്രബന്ധങ്ങൾ ഐറിഷ് പ്രശ്നത്തെ മുൻനിർത്തി ഇദ്ദേഹം രചിക്കുകയുണ്ടായി. താമസിയാതെ ഐറിഷ് പാർലമെന്റിലെത്തിയ ഡേവീസ് സ്പീക്കറായി തെരഞ്ഞെടുക്കപ്പെട്ടു. 1619ൽ ഈ പദവി രാജിവച്ച് ഇംഗ്ളണ്ടിലെത്തി ഇംഗ്ളീഷ് പാർലമെന്റിൽ അംഗമായി.

1626 ഡിസംബർ 8നു് ഇദ്ദേഹം അന്തരിച്ചു.

## സാഹിത്യരചന

ഡേവീസിന്റെ ആദ്യകാല കവിതകൾ മിക്കവയും സൂക്തരൂപ ത്തിലുള്ളവയാണ്. 1590നോടടുത്തു പ്രസിദ്ധീകരിച്ച എപ്പിഗ്രാംസ് ആൻഡ് എലിജീസ് ബൈ ജെ.ഡി. ആൻഡ് സി.എം. എന്ന സമാഹാരത്തിൽ ജോൺ ഡേവീസിന്റെ കവിതകൾക്കു പുറമേ ക്രിസ്റ്റഫർ മാർലോയുടെ ചില കവിതകളും ഉൾക്കൊള്ളിച്ചിരിക്കുന്നു. 1599ൽ കാന്റർബറിയിലെ ആർച്ച് ബിഷപ്പിന്റെ നിർദ്ദേശാനുസരണം ഈ കൃതി തീയിട്ടു നശിപ്പിക്കുകയുണ്ടായി. നൃത്തകലയ്ക്കുള്ള സ്തുതിഗീതമാണ് 1596ൽ പ്രസിദ്ധീകരിച്ച 'ഓർക്കെസ്ട്ര, എ പോയം ഒഫ് ഡാൻസിങ്' എന്ന കവിത. എലിസബെത്തൻ പ്രപഞ്ചശാസ്ത്രത്തിന്റെ പശ്ചാത്തലത്തിൽ വിരചിതമായ ഈ കവിത മാനുഷിക വ്യാപാരങ്ങൾക്ക് പ്രപഞ്ചഘടനയുമായുള്ള അഭേദ്യമായ ബന്ധത്തിന് ഊന്നൽ നൽകുന്നു. അഭിഭാഷകവൃത്തി വിലക്കപ്പെട്ടിരുന്ന കാലത്ത് ഡേവീസ് രചിച്ച നോ സെറ്റെയ്പ്സം (1599) എന്ന കവിതയിൽ ആത്മാവിന്റെ അനശ്വരതയെപ്പറ്റിയുള്ള ദർശനത്തിന്റെ ആവിഷ്കാരം കാണാം. അതേ വർഷം പുറത്തു വന്ന ഹിംസ് ഒഫ് അസ്ട്രേയിയ ഇൻ അക്രോസ്റ്റിക് വേഴ്സ് എന്ന കവിതാസമാഹാരം അതിന്റെ സവിശേഷമായ ശില്പഘടനകൊണ്ട് വായനക്കാരെ ഹഠാദാകർഷിക്കുകയുണ്ടായി. ഇതിലെ കവിതകളുടെ ആദ്യാക്ഷരങ്ങൾ ചേർന്നാൽ എലിസബെത്ത് രാജ്ഞിയുടെ ഭരണം എന്നർഥം വരുന്ന 'എലിസബെത്താ റെജിനാ' എന്ന പദം രൂപംകൊള്ളുന്നു. 1622-ൽ തന്റെ കവിതകളുടെ സമ്പൂർണ സമാഹാരം ഡേവീസ് പ്രസിദ്ധീകരിച്ചു.

## അവലംബം


വർഗ്ഗം:ഇംഗ്ലീഷ് കവികൾ
വർഗ്ഗം:1569-ൽ ജനിച്ചവർ
വർഗ്ഗം:1626-ൽ മരിച്ചവർ
വർഗ്ഗം:ഡിസംബർ 8-ന് മരിച്ചവർ
ടോണി ഹിൽ

**ടോണി ഹിൽ** (ജനനം: 26 ജൂൺ 1951, ഓക്ലാൻഡ്, ന്യൂസിലാൻഡ്) ഒരു ന്യൂസിലാൻഡ് അന്താരാഷ്ട്ര ക്രിക്കറ്റ് അമ്പയറാണ്. *അന്തോണി ലോയ്ഡ് ഹിൽ* എന്നാണ് അദ്ദേഹത്തിന്റെ യഥാർത്ഥ പേര്. ന്യൂസിലാൻഡും, സിംബാബ്‌വെയും തമ്മിൽ 1998ൽ നേപ്പിയറിൽ വെച്ച് നടന്ന ഏകദിന മത്സരത്തിലാണ് അദ്ദേഹം തന്റെ അമ്പയറിങ് അരങ്ങേറ്റം നടത്തിയത്. തുടർന്ന് 2001ൽ ടെസ്റ്റിലും, 2005ൽ ട്വന്റി 20യിലും അദ്ദേഹം അമ്പയറിങ് അരങ്ങേറ്റം കുറിച്ചു. 2007ൽ ക്രിക്കറ്റ് ലോകകപ്പിലെ ഗ്രൂപ്പ് എ മത്സരങ്ങൾ നിയന്ത്രിക്കാനായി അദ്ദേഹം തിരഞ്ഞെടുക്കപ്പെട്ടു. 2009ൽ ഐ.സി.സി. അമ്പയർമാരുടെ എലൈറ്റ് പാനലിലേക്കും അദ്ദേഹം തിരഞ്ഞെടുക്കപ്പെട്ടു.

## അന്താരാഷ്ട്ര അമ്പയറിങ് സ്ഥിതിവിവരങ്ങൾ
5 ഓഗസ്റ്റ് 2013 പ്രകാരം:

## അവലംബം

വർഗ്ഗം:1951-ൽ ജനിച്ചവർ
വർഗ്ഗം:ജൂൺ 26-ന് ജനിച്ചവർ
വർഗ്ഗം:ക്രിക്കറ്റ് അമ്പയർമാർ
കുരുതിക്കളം

സിനിയുണൈറ്റഡിന്റെ ബാനറിൽ 1969-ൽ നിർമിച്ച മലയാളചലച്ചിത്രമാണ് **കുരുതിക്കളം**.  സി.ജി. ഗോപിനാഥ് തന്റെ പീപ്പിൾസ് തിയേറ്ററിനുവേണ്ടി രചിച്ച നാടകമായിരുന്നു ഇത്.  സീതാഫിലിംസ് വിതരണം ചെയ്ത ഈ ചിത്രം 1969 ഏപ്രിൽ 13-ന് പ്രദർശനം ആരംഭിച്ചു.

## അഭിനേതാക്കൾ
*സത്യൻ
*മധു
*ബഹദൂർ
*എസ്.പി. പിള്ള
*കോട്ടയം ചെല്ലപ്പൻ
*അബ്ബാസ്
*ഷീല
*അമ്പിളി
*പി.എസ്. പാർവ്വതി
*ശോഭ
*നിത്യ.

## പിന്നണിഗായകർ
*കെ.ജെ. യേശുദാസ്
*പി. സുശീല
*എസ്. ജാനകി

## അണിയറപ്രവർത്തകർ
*സംവിധാനം - എ.കെ. സഹദേവൻ
*സംഗീതം - ജയ വിജയ
*ഗാനരചന - പി ഭാസ്കരൻ
*ബാനർ - സിനിയുണൈറ്റഡ്
*വിതരണം - സീതാഫിലിംസ്
*കഥ, തിരക്കഥ, സംഭാഷണം - സി ജി ഗോപിനാഥ്
*ചിത്രസംയോജനം - കെ നാരായണൻ
*കലാസംവിധാനം - എം പി നാരായണൻ
*ഛായാഗ്രഹണം - എസ് എസ് നാഥൻ.

## ഗാനങ്ങൾ
*സംഗീതം - ജയ വിജയ
*ഗാനരചന - പി. ഭാസ്കരൻ

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് കുരുതിക്കളം
## പടം കാണുക
കുരുതിക്കളം1969

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജയവിജയ സംഗീതം നൽകിയ ചിത്രങ്ങൾ
ജയ ജയ്റ്റ്ലി

ഭാരതത്തിലെ ഒരു സാമൂഹികപ്രവർത്തകയും രാഷ്ട്രീയനേതാവുമാണു് മലയാളിയായ **ജയ ജയ്‌റ്റ്‌ലി**. സമതാ പാർട്ടിയുടെ അദ്ധ്യക്ഷയായിരുന്നു.
## ജീവിതരേഖ

## അഴിമതി ആരോപണവും കുറ്റപത്രവും

2001ൽ ബി.ജെ.പി. നേതൃത്വത്തിലുള്ള എൻ.ഡി.എ. കേന്ദ്രം ഭരിക്കുന്ന കാലത്തുണ്ടായ പ്രതിരാധ കരാറുമായി ബന്ധപ്പെട്ടു് ഡെൽഹി കോടതി ജയക്കും മറ്റ് രണ്ട് പേർക്കുമെതിരെ കുറ്റം ചുമത്തിയിരുന്നു. അഴിമതി വിവാദത്തെ തുടർന്ന് അന്നത്തെ പ്രതിരോധവകുപ്പു മന്ത്രിയായിരുന്ന ജോർജ് ഫെർണാണ്ടസ് മന്ത്രിസ്ഥാനം രാജിവെച്ചിരുന്നു.

## അവലംബം


വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:1942-ൽ ജനിച്ചവർ
ബ്രിട്ടോ വിൻസെന്റ്

ഒരു ചവിട്ടു നാടക കലാകാരനും കൊച്ചിൻ ചവിട്ടുനാടകക്കളരി പ്രസിഡന്റുമാണ് **ബ്രിട്ടോ വിൻസന്റ്**. "ജൂലിയസ് സീസർ"  ബ്രിട്ടോ വിൻസന്റ് രചനയും സംവിധാനവും നിർവ്വഹിച്ച ചവിട്ടുനാടകമാണ്. കേരള സംഗീത നാടക അക്കാദമിയുടെ കലാശ്രീ പുരസ്കാരം നേടിയിട്ടുണ്ട്.
## അവതരിപ്പിച്ച ചവിട്ടു നാടകങ്ങൾ
*ജൂലിയസ് സീസർ
*ഇമ്മാനുവൽ
*സ്രാവുകൾ
*യൂദാസ് എന്ന മനുഷ്യൻ
*യാക്കോബ്ബും പുത്രന്മാരും 
## പുരസ്കാരങ്ങൾ
*കേരള സംഗീത നാടക അക്കാദമിയുടെ കലാശ്രീ പുരസ്കാരം(2013) 
## അവലംബം


വർഗ്ഗം:ചവിട്ടുനാടക അഭിനേതാക്കൾ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
എഡ്വർഡൊ ടൊറൊജ

കോൺക്രീറ്റ് [ഷെൽ](http://en.wikipedia.org/wiki/Shell_(machinery)#Two-piece_.28shells.29) സംവിധാനത്തിന്റെ ഉപജ്ഞാതാവായ സ്പാനിഷ് എൻജിനീയറും വാസ്തുശില്പിയുമാണു് **എഡ്വർഡൊ ടൊറൊജ**.

## ജീവിതരേഖ

സ്പെയിനിലെ മാഡ്രിഡിൽ 1899 ആഗസ്റ്റ് 27നു് ജനിച്ചു. 1923ൽ ബിരുദമെടുത്തശേഷം ആദ്യം കോൺട്രാക്റ്ററായി പണി ആരംഭിച്ച ടൊറൊജ 1927ൽ കൺസൾറ്റിങ് എൻജിനീയറായി. ഷെൽ രൂപത്തിൽ കോൺക്രീറ്റ് കൊണ്ട് ഇദ്ദേഹം നിർമിച്ച (1933) പ്രഥമ വാസ്തുശില്പമാണ് അൾജിസിറാസിലെ 'മേൽക്കൂരയുള്ള വ്യാപാരസ്ഥലം' (covered market). സറുയേലയിലെ (മാഡ്രിഡ്) കുതിരപ്പന്തയ പാതയും സ്പ് ർസ് ഹാളും (1935) ഇദ്ദേഹത്തിന്റെ പ്രശസ്തങ്ങളായ ഷെൽ സംവിധാനങ്ങളാണ്. ഇവ കൂടാതെ മാഡ്രിഡിലെ ജലസംഭരണി (1936), സമോറയിലെ എസ്ലായിലെ പാലം (1940), ബാർസിലോണയിലെ 'ല കോർറ്റ്സിലെ' സോക്കർ സ്റ്റേഡിയം, കാരകസിലെ തെച്ചിറ ക്ലബ്, എന്നിവയും ഇദ്ദേഹം നിർമിച്ചവയാണ്. ടൊറൊജയുടെ വാസ്തുശില്പ നിർമ്മാണ വൈഭവത്തിനും ഭാവനയ്ക്കും ഉദാഹരണങ്ങളാണ് സെരല്ലൊ, പോൺട് ദെ സുയെർട്ട് പള്ളികൾ. 1951ൽ 'ടെക്നിക്കൽ ഇൻസ്റ്റിറ്റ്യൂട്ട് ഒഫ് കൺസ്ട്രക്ഷൻ ആൻഡ് സിമെന്റ്' എന്ന സ്ഥാപനത്തിന് ടൊറൊജ രൂപം നൽകി. മാഡ്രിഡിൽ 1961 ജൂൺ 15നു് മരിക്കും വരെ ഇതിന്റെ ഡയറക്ടർ പദവി അലങ്കരിച്ചതും ടൊറൊജ തന്നെയാണു്.

## ഗ്രന്ഥങ്ങൾ

1958ൽ ഇദ്ദേഹം പ്രസിദ്ധീകരിച്ച "ഫിലോസഫി ഒഫ് സ്ട്രക്ചേഴ്സും", "ദ് സ്ട്രക്ചേഴ്സ് ഒഫ് എഡ്വർഡൊ ടൊറൊജ: അൻ ഓട്ടോബയോഗ്രഫി ഒഫ് എൻജിനീയറിങ് അക്കംപ്ലിഷ്മെന്റ്" എന്നിവ വാസ്തുശില്പ എൻജിനീയറിങ്ങ് രീതികളെ വിശദമാക്കുന്ന വിശിഷ്ട പഠനഗ്രന്ഥങ്ങളായി കരുതപ്പെടുന്നു.

## അവലംബം



വർഗ്ഗം:സ്പാനിഷ്‌ എഞ്ചിനീയർമാർ
വർഗ്ഗം:എഞ്ചിനീയർമാർ
വർഗ്ഗം:1899-ൽ ജനിച്ചവർ
അനാച്ഛാദനം

തങ്കം മൂവീസിനു വേണ്ടി എം. രാജൂമാത്തൻ നിർമിച്ച മലയാളചലച്ചിത്രമാണ് **അനാച്ഛാദനം**.  1969 ജനുവരി 3-ന് കേരളത്തിൽ പ്രദർശന തുടങ്ങി. വിമലാറിലിസ് ആയിരുന്നു ചിത്രം വിതരണം ചെയ്തത്.

## അഭിനേതാക്കൾ
*പ്രേം നസീർ
*ടി.എസ്. മുത്തയ്യ
*പി.ജെ. ആന്റണി
*എൻ. ഗോവിന്ദൻകുട്ടി
*സി.എ. ബാലൻ
*വാണക്കുറ്റി രാമൻപിള്ള
*അടൂർ ഭാസി
*ഷീല
*ജയഭാരതി
*റാണി ചന്ദ്ര
*സുകുമാരി
*ശാന്താദേവി
*ബേബി രാജി.

## പിന്നണിഗായകർ
*പി. ജയചന്ദ്രൻ
*പി. സുശീല
*ബി. വസന്ത

## അണിയറപ്രവർത്തകർ
*ബാനർ -  തങ്കം മൂവീസ്
*വിതരണം - വിമലാ ഫിലിംസ്
*കഥ, തിരക്കഥ, സംഭാഷണം -  തോപ്പിൽ ഭാസി
*സംവിധാനം -  എം കൃഷ്ണൻ നായർ
*നിർമ്മാണം -  രാജു എം മാത്തൻ
*ഛായാഗ്രഹണം -  കൃഷ്ണൻകുട്ടി
*ചിത്രസംയോജനം - ജി വെങ്കിട്ടരാമൻ
*അസിസ്റ്റന്റ് സംവിധായകർ -  ടി ഹരിഹരൻ
*കലാസംവിധാനം -  തിരുവല്ല ബേബി
*ഗാനരചന -  വയലാർ രാമവർമ്മ
*സംഗീതം -  ജി ദേവരാജൻ.

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - വയലാർ രാമവർമ്മ

    
## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് അനാച്ഛാദനം
*സിനീമാലയം ഡേറ്റാബേസിൽ നിന്ന്  അനാച്ഛാദനം

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
[വർഗ്ഗം:[വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ
വർഗ്ഗം:തോപ്പിൽഭാസി സംഭാഷണമെഴുതിയ ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
]]
റെറ്റി ഓപ്പണിംഗ്

ചെസ്സിലെ ഒരു പ്രാരംഭനീക്കമാണ് **റെറ്റി ഓപ്പണിങ്ങ്**(*Réti Opening*). ഇതിന്റെ പ്രാരംഭനീക്കങ്ങൾ താഴെപ്പറയും പ്രകാരമാണ്.

:1. Nf3 d5
:2. c4 
പ്രാരംഭത്തിൽ തന്നെ കുതിരയെ **f3**ലേയ്ക്കു നീക്കി കളിതുടങ്ങുന്നു.തുടർന്ന്  മറുപടിയായി **d5**ലേയ്ക്ക് കറുത്ത കാലാളും  നീക്കുന്നു. പിന്നീട്  **c4**ൽ വെളുത്ത കാലാൾ സ്ഥാനമുറപ്പിയ്ക്കുന്നു.

ചെസ്സിലെ ഈ പ്രാരംഭനീക്കത്തിന്  ഈ പേര് ലഭിക്കാൻ കാരണം ചെക്കോസ്ലോവാക്യൻ  കളിക്കാരനായ **റിച്ചാർഡ് റെറ്റി**യിൽ  (28 മേയ് 1889– 6 ജൂൺ 1929)  നിന്നാണ്. 
## അവലംബം

വർഗ്ഗം:ചെസ്സിലെ പ്രാരംഭനീക്കങ്ങൾ
ആദിച്ചനല്ലൂർ അനിൽകുമാർ

കേരളീയനായ സംഗീതജ്ഞനും ഘടം വാദകനുമാണ് **ആദിച്ചനല്ലൂർ അനിൽകുമാർ**. കേരള സംഗീത നാടക അക്കാദമിയുടെ കലാശ്രീ പുരസ്കാരം ലഭിച്ചിട്ടുണ്ട്. യൂറോപ്യൻ യൂണിയൻ രാജ്യങ്ങൾ ഉൾപ്പെടെ നിരവധി വിദേശ രാജ്യങ്ങളിൽ സംഗീത പരിപാടികൾ അവതരിപ്പിച്ചിട്ടുണ്ട്. 
## ജീവിതരേഖ
കൊല്ലം ജില്ലയിലെ ആദിച്ചനല്ലൂരിൽ വെളിച്ചിക്കാല, മൃത്യുഞ്ജയൻ പിള്ളയുടെയും  അംബികാമ്മയുടെയും മകനാണ്. സ്വാതിതിരുനാൾ സംഗീത കോളേജിൽനിന്ന് ഗാനഭൂഷണവും പിന്നീട് ഗാനപ്രവീണും  പാസ്സായി. ഡോ. കെ.ജെ.യേശുദാസ്, ടി. എൻ.ശേഷഗോപാലൻ, ടി.വി.ശങ്കരനാരായണൻ, ഡോ. ബാലമുരളീകൃഷ്ണ, നെയ്യാറ്റിൻകര വാസുദേവൻ, ഡോ. എൻ.രമണി, എം.ജി.രാധാകൃഷ്ണൻ തുടങ്ങിയ പ്രമുഖരോടൊപ്പം ഘടം വായിച്ചിട്ടുണ്ട്. 

## പുരസ്കാരങ്ങൾ
*കേരള സംഗീത നാടക അക്കാദമിയുടെ കലാശ്രീ പുരസ്കാരം (2013)
## അവലംബം


വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ഘടം വാദകർ
മാണി വാസുദേവ ചാക്യാർ

കേരള സംഗീത നാടക അക്കാദമി പുരസ്കാരം നേടിയ കൂത്ത് കലാകാരനാണ് **മാണി വാസുദേവ ചാക്യാർ**. 
## ജീവിതരേഖ
കോഴിക്കോട് ജില്ലയിലെ തിരുവങ്ങായൂർ സ്വദേശിയായ ഇദ്ദേഹം മാണി മാധവ ചാക്യാരുടെ അനന്തരവനാണ്. ആനുകാലിക പ്രസക്തിയുള്ള വേഷങ്ങളെ നർമ്മഭാവനയോടെ കൂത്ത് എന്ന കലാരൂപത്തിൽ  അവതരിപ്പിക്കുകയാണ് ഇദ്ദേഹത്തിന്റെ രീതി. ദൂരദർശൻ, ആകാശവാണി നിലയങ്ങളിൽ കൂത്ത് അവതരിപ്പിച്ചിട്ടുണ്ട്. കുഞ്ചൻ നമ്പ്യാർ, ആഢ്യകവി തോലൻ, അമതൻ എന്നീ നാടകങ്ങളിൽ അദ്ദേഹം കലാസംവിധാനം നിർവ്വഹിച്ചിട്ടുണ്ട്. 
## അവതരിപ്പിക്കുന്ന കഥകൾ
ത്രിപുര ദഹനം, ഗണപതി പ്രാതൽ, കിരാതം, പാഞ്ചാലീ സ്വയംവരം, ഭഗവൽ ദൂത് തുടങ്ങിയവ
## പുരസ്കാരങ്ങൾ
*കേരള സംഗീത നാടക അക്കാദമി പുരസ്കാരം (2013) 
## അവലംബം


വർഗ്ഗം:കൂത്ത് അവതാരകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കോഴിക്കോട് ജില്ലയിൽ ജനിച്ചവർ
റോസ് ടെയ്‌ലർ

**റോസ് ടെയ്‌ലർ ** ന്യൂസിലാൻറ് ക്രിക്കറ്റ് ടീമിലെ ഒരു അംഗവും മുൻ നായകനുമാണ് . 2006  മാർച്ച് 1 ന് വെസ്റ്റ് ഇൻഡീസിനെതിരെ നേപ്പിയറിൽ നടന്ന ഏകദിന മത്സരത്തിലാണ് അദ്ദേഹം ന്യൂസിലൻഡിന് വേണ്ടി അരങ്ങേറിയത്. 2 വർഷത്തോളം ടെയ്‌ലർ ന്യൂസിലൻഡ് ക്രിക്കറ്റ് ടീമിനെ നയിച്ചു. ആഭ്യന്തര ക്രിക്കറ്റിൽ സെൻട്രൽ സ്റ്റാഗ്സ് ടീമിനു വേണ്ടിയാണദ്ദേഹം കളിക്കുന്നത്.
### ടെസ്റ്റ് കരിയർ
2007ൽ ദക്ഷിണാഫ്രിക്കയ്ക്കെതിരെ ജൊഹാനസ്‌ബർഗിൽ  നടന്ന  മത്സരത്തിൽ ടെയ്‌ലർ ടെസ്റ്റ് ക്രിക്കററിൽ ന്യൂസിലൻഡിന് വേണ്ടി അരങ്ങേറ്റം കുറിച്ചു. 2011ൽ ഹോബാർടിൽ നടന്ന  മത്സരത്തിൽ  ടെയ്‌ലറുടെ നേതൃത്വത്തിൽ ന്യൂസിലൻഡ് ഓസ്ട്രേലിയയ്ക്കെതിരെ അവരുടെ മണ്ണിൽ 26 വർഷങ്ങൾക്കു ശേഷം ടെസ്റ്റ് വിജയം സ്വന്തമാക്കി. 2015ലെട്രാൻസ് ടാസ്മാൻ ട്രോഫിയിലെ രണ്ടാം മൽസരത്തിൽ പെർത്തിലെ വാക്ക സ്റ്റേഡിയത്തിൽ വെച്ച് നേടിയ 290 റൺസാണ് ടെയിലറുടെ രാജ്യാന്തര ക്രിക്കറ്റിലെ ഏറ്റവും ഉയർന്ന സ്കോർ.ഒരു വിദേശബാറ്റ്സ്മാൻ ഓസ്ട്രേലിയയിൽ നേടുന്ന ഏറ്റവും ഉയർന്ന സ്കോറാണിത്.

### റോസ് ടെയ്‌ലറുടെ ടെസ്റ്റ് ശതകങ്ങൾ
 

### ഏകദിന  കരിയർ
2011 മാർച്ച് 8 ന് ഏകദിന ക്രിക്കറ്റ് ലോകകപ്പിൽ പാകിസ്താനെതിരെ കാൻഡിയിലെ പല്ലക്കേലെ സ്റ്റേഡിയത്തിൽ വച്ചു നടന്ന 
മത്സരത്തിൽ  ടെയ്‌ലർ തന്ടെ ഏറ്റവും മികച്ച ബാറ്റിംഗ് പ്രകടനം പുറത്തെടുത്തു. ടെയ്‌ലറുടെ സെഞ്ച്വറി മികവിൽ അവസാന എട്ട് ഓവറിൽ 127 റൺസ് നേടിയ ന്യൂസിലൻഡ് പാകിസ്താനെ 110  റൺസിന് പരാജയപ്പെടുത്തി. ആ മത്സരത്തിന് ശേഷം ടെയ്‌ലർ പല്ലക്കേലെ പ്ലണ്ടറർ എന്നും അറിയപ്പെടുന്നു.

### റോസ് ടെയ്‌ലറുടെ ഏകദിന  ശതകങ്ങൾ

## അവലംബം

## External links
*
*
* 

വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
വർഗ്ഗം:1984-ൽ ജനിച്ചവർ
വർഗ്ഗം:മാർച്ച് 8-ന് ജനിച്ചവർ
ഫിലിബെർട്ട് ഡെലോർമ

ഫ്രഞ്ച് നവോത്ഥാന വാസ്തുശില്പിയാണു് **ഫിലിബെർട്ട് ഡെലോർമ**. 

## ജീവിതരേഖ
1510നും 1515നും ഇടയ്ക്ക് ഫ്രാൻസിലെ ലിയോൺസിൽ ജഹാൻ ഡെലോർമയുടെ പുത്രനായി ജനിച്ചു. ഇദ്ദേഹത്തിന്റെ ആദ്യകാല ജീവിതത്തെക്കുറിച്ചു കൂടുതൽ വിവരങ്ങൾ ലഭ്യമല്ല.

## പ്രവൃത്തിപഥം

1533 മുതൽ 36 വരെയുള്ള കാലഘട്ടത്തിൽ  റോം സന്ദർശിച്ച ഫിലിബെർട്ട് അവിടെ താമസിച്ചുകൊണ്ടു് അവിടുത്തെ പുരാവസ്തുക്കളെ സംബന്ധിച്ച പഠനം നടത്തി. 1536ൽ ഫ്രാൻസിൽ തിരിച്ചെത്തിയശേഷം ബ്രിട്ടനിലെ ധനകാര്യമന്ത്രിക്കുവേണ്ടി ലിയോൺസിൽ അദ്ദേഹം ഒരു മന്ദിരം രൂപകല്പന ചെയ്തു നിർമ്മിച്ചു. അതായിരുന്നു ദെലോർമയുടെ പ്രഥമ വാസ്തുശില്പം.

1540ൽ ബ്രിട്ടണി പ്രവിശ്യയിലെ പ്രധാന മന്ദിരങ്ങളുടെ സംരക്ഷണച്ചുമതല ഇദ്ദേഹത്തിനായിരുന്നു. രാജകുടുംബാംഗങ്ങൾക്കും മറ്റു പ്രഭുക്കന്മാർക്കുമായി നിരവധി മന്ദിരങ്ങളും ഇദ്ദേഹം രൂപകല്പന ചെയ്തിട്ടുണ്ടു്. ആനെറ്റിലെ രാജകൊട്ടാരം, സെന്റ് ഡെനിസിൽ സ്ഥിതിചെയ്യുന്ന ഫ്രാൻസിസ് ഒന്നാമന്റെ ശവക്കല്ലറ, നോത്ർദാമിലെ സൗധം തുടങ്ങിയവ ഇദ്ദേഹത്തിന്റെ വാസ്തുശില്പ വൈദഗ്ദ്ധ്യത്തിനു നിദർശനങ്ങളാണ്. എന്നാൽ പില്ക്കാലത്ത് ഇവയിൽ പലതും നശിപ്പിക്കപ്പെട്ടു. ചിത്രകാരന്മാർ രേഖപ്പെടുത്തിയ പ്രമാണങ്ങളിൽനിന്നു മാത്രമാണു് ഡെലോർമയെക്കുറിച്ച് പിന്നീടുള്ള തലമുറകൾക്കു മനസ്സിലാക്കാൻ കഴിയുന്നതു്.

1559ൽ ഹെൻ‍റി രണ്ടാമന്റെ മരണത്തോടെ രാജകുടുംബവുമായി ഉണ്ടായിരുന്ന ബന്ധം നഷ്ടമായ ഇദ്ദേഹം വാസ്തുശില്പങ്ങളെ സംബന്ധിക്കുന്ന ഗ്രന്ഥരചനയിൽ വ്യാപൃതനായി. നാലു് ഗ്രന്ഥങ്ങൾ പ്രകാശനം ചെയ്യപ്പെട്ടിട്ടുണ്ട്. 

ഫ്രാൻസിൽ ക്ലാസ്സിക്കൽ വാസ്തുവിദ്യാ ശൈലി പ്രചരിപ്പിക്കുന്നതിൽ വിജയം കൈവരിച്ച വ്യക്തികൂടിയാണു് ഡെലോർമ.

1570 ജനുവരി 8നു് പാരിസിൽ വച്ചു് ഇദ്ദേഹം അന്തരിച്ചു.

## അവലംബം


വർഗ്ഗം:വാസ്തുശില്പികൾ
വി.കെ. ആദർശ്

മലയാളിയായ ഒരു സാങ്കേതിക എഴുത്തുകാരനാണ് **വി.കെ. ആദർശ് (V.K Adarsh)** (ജനനം : 30 മേയ് 1979). ശാസ്ത്ര പത്രപ്രവർത്തനത്തിന് സംസ്ഥാന സർക്കാർ നൽകുന്ന അവാർഡ് ഇദ്ദേഹം 2009 -ൽ നേടി. കൂടാതെ കേരളാ ഊർജസംരക്ഷണ അവാർഡും 2007 -ൽ ഇദ്ദേഹത്തിനു ലഭ്യമായി.വിവര സാങ്കേതികവിദ്യയെ യും ബാങ്കിങ്ങിനെയും സംബന്ധിച്ച്‌ ആനുകാലികങ്ങളിൽ പതിവായി എഴുതി വരുന്നു.

## ജീവിതരേഖ
കൊല്ലം ജില്ലയിലെ ഉമയനല്ലൂരിലാണ് ആദർശ് ജനിച്ചത്. നെയ്യാറ്റിൻകര ജി.പി.ടി യിൽ നിന്ന്‌ ഇലൿട്രോണിക്‌സ്‌ ആന്റ്‌ ഏവിയോണിക്‌സിൽ ഡിപ്ലോമയും കൊല്ലം ടി.കെ.എം. എൻജിനീയറിംഗ്‌ കോളജിൽ നിന്ന്‌ പ്രൊഡക്ഷൻ എൻജിനീയറിംഗിൽ ബി.ടെക്‌ ബിരുദവും കേരളസർവ്വകലാശാല ഫ്യൂച്ചേഴ്‌സ്‌ സ്റ്റഡീസ്‌ വകുപ്പിൽ നിന്നും ടെക്‌നോളജി മാനേജ്‌മെന്റിൽ എം.ടെക്ക് ബിരുദവും എൻ‌ട്രപ്രണർഷിപ്പിൽ എം‌ബി‌എ. ബിരുദവും നേടി. യൂനുസ് കോളജ് ഓഫ് എൻജിനീയറിംഗിൽ അദ്ധ്യാപകനായിരുന്നു. പത്ത് പുസ്തകങ്ങൾ ഇദ്ദേഹത്തിന്റേതായി പുറത്തിറങ്ങി. ടെക്നിക്കൽ ഓഫീസറായി ബാങ്കിങ്ങ് രംഗത്ത് പ്രവേശിച്ചു, ഇപ്പോൾ യൂണിയൻ ബാങ്കിന്റെ മുംബൈ സെൻട്രൽ ഓഫീസിൽ അസിസ്റ്റന്റ് ജനറൽ മാനേജർ (റിസ്ക് മാനേജ്മെന്റ്) ആയി ജോലി ചെയ്യുന്നു.  

## കൃതികൾ
* ഇ-മലിനീകരണം
* ഇനി വായന ഇ വായന
* കമ്പ്യൂട്ടർ ഒരു കൈപ്പുസ്തകം published by DC Books
* വരൂ നമുക്ക്‌ കംപ്യൂട്ടറും ഇന്റർനെറ്റും പരിചയപ്പെടാം
* എന്താണ്‌ ബ്ലോഗ്‌? ബ്ലോഗിംഗ്‌ എങ്ങനെ തുടങ്ങാം?
* മൈക്രോസോഫ്‌റ്റ്‌ വേഡ്‌ പഠിക്കാം : Published by DC Books
* ഭാരതീയ ശാസ്ത്രജ്ഞർ published by Kerala State institute of Childern's Literature
* വിവരസാങ്കേതികവിദ്യ നിത്യജീവിതത്തിൽ published by State Institute of Languages
* ഇ-ലോകം ഇത്ര വിപുലം published by SPCS
* വേറിട്ട പാതയിലൂടെ വിജയം നേടിയവർ (രശ്മി ബൻസാൾ എഴുതിയ പുസ്തകത്തിന്റെ തർജമ) published by DC Books

## പുരസ്കാരങ്ങൾ
* കേരള സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ  ശാസ്ത്ര സാഹിത്യ അവാർഡ് (2010) 
* കേരള ഊർജസംരക്ഷണ അവാർഡ് (2007)

## അവലംബം

## പുറത്തേക്കുള്ള കണ്ണി
* ആദർശ് എഴുതിയ ഒരു ലേഖനം 

വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:മലയാളത്തിലെ ശാസ്ത്രലേഖകർ
വർഗ്ഗം:1979-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
പൂമുള്ളി നീലകണ്ഠൻ നമ്പൂതിരിപ്പാട്

ആയുർവ്വേദത്തിലെ വിവിധതരം ചികിത്സാരീതികൾ, സംഗീതം, സാഹിത്യം, ചിത്രകല, കളരി, സംസ്കൃതം തുടങ്ങിയ വിവിധ ഭാഷകൾ എന്നിങ്ങനെ പല രംഗങ്ങളിലും തനതായ വ്യക്തിമുദ്ര പതിപ്പിച്ച  ഒരു ബഹുമുഖപ്രതിഭയായിരുന്നു **പൂമുള്ളി നീലകണ്ഠൻ നമ്പൂതിരിപ്പാട്**  (1921 - 1997) .  ആറാംതമ്പുരാൻ എന്നും അറിവിന്റെ തമ്പുരാൻ എന്നും ഇദ്ദേഹം അറിയപ്പെടുന്നു. 

ഇദ്ദേഹത്തിന്റെ സ്മാരകാർത്ഥം ഷൊർണൂരിൽ ഒരു ആയുർവേദ കോളേജ് സ്ഥാപിക്കപ്പെട്ടിട്ടുണ്ട്. വി.കെ. ശ്രീരാമൻ എഡിറ്റുചെയ്ത് ഇദ്ദേഹത്തിന്റെ ജീവിതത്തെപ്പറ്റി ആറാംതമ്പുരാൻ എന്ന ഗ്രന്ഥം പ്രസിദ്ധീകരിക്കപ്പെട്ടിട്ടുണ്ട്.

## അവലംബം

വർഗ്ഗം:ആയുർവേദാചാര്യന്മാർ
ഹയാൻ ചുഴലിക്കാറ്റ്

ഫിലിപ്പീൻസിൽ  പതിനായിരത്തോളം ആളുകളുടെ മരണത്തിനിടയാക്കിയ ചുഴലിക്കാറ്റാണ് **ഹയാൻ ചുഴലിക്കാറ്റ്**. ഫിലിപ്പീൻസ് തീരത്ത് ദുരിതം വിതച്ച ചുഴലിക്കൊടുങ്കാറ്റ് വിയറ്റ്‌നാം തീരത്തേക്ക് പിന്നീട് മാറി. ലെയ്റ്റ് പ്രവിശ്യയിലാണ് ചുഴലിക്കാറ്റ് ഏറ്റവുമധികം നാശം വിതച്ചത്.  
## അവലംബം


വർഗ്ഗം:ഫിലിപ്പീൻസിലടിച്ച ചുഴലിക്കാറ്റുകൾ
വർഗ്ഗം:അപൂർണ്ണ ലേഖനങ്ങൾ
വൽപറാസിയോ

ചിലിയിലെ പ്രധാനപ്പെട്ട ഒരു തുറമുഖ നഗരമാണ് **വൽപറാസിയോ**. ചിലിയുടെ സാംസ്കാരിക തലസ്ഥാനമായി അറിയപ്പെടുന്ന വൽപറാസിയോയെ യുനെസ്കോ ലോകപൈതൃകകേന്ദ്രങ്ങളിലൊന്നായി അംഗീകരിച്ചിട്ടുണ്ട്. ചിലിയൻ പാർലമെന്റിന്റെ ആസ്ഥാനവും ഈ നഗരത്തിലാണ്. 2003 ലാണ് ചിലിയൻ പാർലമെന്റ് വൽപറാസിയോയെ സാംസ്കാരിക തലസ്ഥാനമായി പ്രഖ്യാപിച്ചത്. വലിപ്പത്തിൽ ചിലിയിൽ ആറാം സ്ഥാനം മാത്രമുള്ള വൽപറാസിയോയിൽ 2,63,499 ജനങ്ങൾ (2002 സെൻസസ്) താമസിക്കുന്നു. സാന്തിയാഗോയിൽ 70 കി.മീ. അകലെയാണ് വൽപറാസിയോ. പനാമ കനാൽ നിർമ്മിക്കുന്നതിനുമുമ്പ് അറ്റ്‌ലാന്റിക്കിനും പസിഫിക്കിനുമിടയിലെ ഏറ്റവും പ്രധാനപ്പെട്ട കപ്പൽത്താവളം വൽപറാസിയോ തുറമുഖമായിരുന്നു. 'ജുവൻ ഒഫ് ദ പസഫിക്' എന്നാണ് ഇവിടം വിളിക്കപ്പെട്ടത്. ലാറ്റിനമേരിക്കയിലെ ഏറ്റവും പഴയ സ്റ്റോക്ക് എക്സ്ചേഞ്ചും തെക്കേ അമേരിക്കൻ ഭൂഖണ്ഡത്തിലെ ആദ്യത്തെ അഗ്നിശമനസേനയും ചിലിയിലെ ആദ്യത്തെ പബ്ലിക് ലൈബ്രറിയും ഏറ്റവും പഴയ സ്പാനിഷ് പത്രവും ഉണ്ടായതും വൽപറാസിയോയിലാണ്. 'കടലിന്റെ കാമുകി'യെന്ന് നെറൂത വിശേഷിപ്പിച്ച ഈ തുറമുഖനഗരത്തിൽ ചിലിയൻ സംസ്കാരം തുടിച്ചു നില്ക്കുന്നു. 1536 മുതലുള്ള സ്പാനിഷ് കുടിയേറ്റങ്ങളിൽ നഗരമാകാൻ തുടങ്ങിയ വൽപറാസിയോയുടെ പ്രാചീനത സംരക്ഷിക്കാൻ വൻതോതിൽ പ്രവർത്തനങ്ങൾ നടന്നുവരുന്നു. അയന്ദേയും പിനോഷെയും ജനിച്ചതും നെറൂതയും നിക്കരാഗ്വൻ കവി റൂബെൻ ദാരിയോയും താമസിച്ചതും ഇവിടെയാണ്.

## അവലംബം

## ചിത്രശാല

File:Valparaiso City.JPG|
|
File:Ascensor Barón 1.jpg|
File:275-valparaiso.jpg|
File:Palacio Baburizza Valparaíso.JPG|
File:Valparaiso desde Los Placeres.JPG|
File:Cerro Concepcion.jpg|
File:Valparaíso Cerro Barón.JPG|
File:Valparaíso Pullman trolleybus 715.jpg|
File:Palacio de Tribunales de Valparaíso.jpg|
File:Kongress in valparaiso.jpg|
File:Valparaiso, Chile-04.jpg|
File: Iglesia La Matriz.JPG
File:Iglesia-Luterana, Cerro Concepción -Valparaíso.jpg 
File:Iglesia San Francisco Barón.jpg


വർഗ്ഗം:ചിലിയിലെ പട്ടണങ്ങൾ
വർഗ്ഗം:തുറമുഖനഗരങ്ങൾ
ഷെയർപോയിന്റ്

മൈക്രോസോഫ്റ്റ് നിർമ്മിച്ച ഒരു വെബ് ആപ്ലിക്കേഷൻ പ്ലാറ്റ്ഫോം ആണു **ഷെയർപോയിന്റ്**. 2001 ഇൽ ആണു ഇത് ആദ്യമായി പുറത്തിറങ്ങിയത്. സൗജന്യമായ ഈ അപ്ലിക്കേഷന്റെ പ്രീമിയം പതിപ്പ് ഉപയോഗിക്കാൻ പണം നൽകേണ്ടതുണ്ട്. ഷെയർപോയിന്റ് പ്രാഥമികമായി ഒരു ഡോക്യുമെന്റ് മാനേജ്‌മെന്റ് ആൻഡ് സ്റ്റോറേജ് സിസ്റ്റമായാണ് വിൽക്കുന്നത്, എന്നാൽ ഈ ഉൽപ്പന്നം കോൺഫിഗർ ചെയ്യാവുന്നതും ഓർഗനൈസേഷനുകൾക്ക് അതിനെ വ്യത്യസ്തമായ രീതിയിൽ ഉപയോഗപ്പെടുത്താവുന്നതാണ്.

മൈക്രോസോഫ്റ്റിന്റെ കണക്കനുസരിച്ച്, 2020 ഡിസംബർ വരെ ഷെയർപോയിന്റിന് 200 ദശലക്ഷം ഉപയോക്താക്കളുണ്ട്.
## പതിപ്പുകൾ
വ്യത്യസ്ത പ്രവർത്തനങ്ങളുള്ള ഷെയർപോയിന്റിന്റെ വിവിധ പതിപ്പുകൾ ഉണ്ട്.
### ഷെയർപോയിന്റ് സ്റ്റാൻഡേർഡ്
മൈക്രോസോഫ്റ്റ് ഷെയർപോയിന്റ് സ്റ്റാൻഡേർഡ് മൈക്രോസോഫ്റ്റ് ഷെയർപോയിന്റ് ഫൗണ്ടേഷൻ ചില പ്രധാന ഉൽപ്പന്ന മേഖലകളിൽ നിർമ്മിക്കുന്നു:
***സൈറ്റുകൾ**: ഓഡിയൻസ് ടാർഗെറ്റിംഗ്, ഗവേണൻസ് ടൂളുകൾ, സെക്യൂർ സ്റ്റോർ സേവനം, വെബ് അനലിറ്റിക്സിന്റെ പ്രവർത്തനം മുതലയാവ.
***കമ്മ്യൂണിറ്റികൾ**: 'MySites' (നൈപുണ്യ മാനേജ്‌മെന്റ്, തിരയൽ ഉപകരണങ്ങൾ ഉൾപ്പെടെയുള്ള വ്യക്തിഗത പ്രൊഫൈലുകൾ), എന്റർപ്രൈസ് വിക്കികൾ, ഓർഗനൈസേഷൻ ഹയറാർഗി ബ്രൗസർ, ടാഗുകളും കുറിപ്പുകളും.
***ഉള്ളടക്കം**: ഡോക്യുമെന്റ്, റെക്കോർഡ് മാനേജ്‌മെന്റ്, നിയന്ത്രിത മെറ്റാഡാറ്റ, വേഡ് ഓട്ടോമേഷൻ സേവനങ്ങൾ, കണ്ടന്റ് ടൈപ്പ് മാനേജ്‌മെന്റ് എന്നിവയ്‌ക്കായുള്ള മെച്ചപ്പെടുത്തിയ ടൂളിംഗും കമ്പ്ലൈൻസും.
***തിരയൽ**: മികച്ച തിരയൽ ഫലങ്ങൾ, തിരയൽ ഇഷ്‌ടാനുസൃതമാക്കുന്നതിനുള്ള കഴിവുകൾ, മൊബൈൽ തിരയൽ, 'എന്താണ് നിങ്ങൾ ഉദ്ദേശിച്ചത്?', ഒഎസ്(OS) തിരയലുകൾ സംയോജിപ്പിക്കൽ, ഫാസ്റ്റെഡ്(Faceted) തിരയൽ, മെറ്റാഡാറ്റ/റീലവെൻസി/തീയതി/ലൊക്കേഷൻ അടിസ്ഥാനമാക്കിയുള്ള റീഫൈൻമെന്റ് ഓപ്ഷനുകൾ.
***കോമ്പോസിറ്റുകൾ**: മുൻകൂട്ടി നിർമ്മിച്ച വർക്ക്ഫ്ലോ ടെംപ്ലേറ്റുകൾ, ബിസിനസ് കണക്റ്റിവിറ്റി സേവനങ്ങൾ (BCS) പ്രൊഫൈൽ പേജുകൾ മുതലായവ.

ഷെയർപോയിന്റ് സ്റ്റാൻഡേർഡ് ലൈസൻസിംഗിൽ ഒരു കാൽ(CAL-ക്ലയന്റ് ആക്സസ് ലൈസൻസ്) ഘടകവും സെർവർ ഫീസും ഉൾപ്പെടുന്നു. ഒരു ക്ലൗഡ് മോഡൽ വഴിയും ഷെയർപോയിന്റ് സ്റ്റാൻഡേർഡിന് ലൈസൻസ് ലഭിച്ചേക്കാം.

## അവലംബം

## പുറത്തേയ്ക്കുള്ള കണ്ണി
* ഷെയർപോയിന്റ് കൊണ്ട് എന്തൊക്കെ ചെയ്യാം? - മൈക്രോസോഫ്റ്റിന്റെ ഭാഷാഇന്ത്യ-പ്രൊജക്റ്റിൽ നിന്നും 

വർഗ്ഗം:വെബ് സോഫ്റ്റ്വെയറുകൾ
വർഗ്ഗം:മൈക്രോസോഫ്റ്റ് ഉൽപ്പന്നങ്ങൾ
ചെന്നൈ ബീച്ച് റെയിൽവേ സ്റ്റേഷൻ

**ചെന്നൈ ബീച്ച്** (മുൻപ് മദ്രാസ് ബീച്ച്) റെയിൽവേ സ്റ്റേഷൻ ദക്ഷിണ റെയിൽവേ ശൃംഖലയിലെ ഒരു റെയിൽ നിലയമാണ്. ചെന്നൈ പുറനഗര റെയിൽ ഗതാഗതവും ത്വരിത ഗതാഗതവും ചില പാസഞ്ചർ ട്രെയിനുകളും ഇവിടെ സേവനം നടത്തുന്നു. ത്വരിത ഗതാഗതത്തിന്റെ വടക്കേ അഗ്രമാണ് ചെന്നൈ ബീച്ച് റെയിൽ നിലയം. ചെന്നൈ ഉയർ നീതിപീഠത്തിനരുകിലുള്ള തുറമുഖത്തിനായി തയ്യാറാക്കിയ കടൽ തീരം കാരണമാണ് റെയിൽ നിലയത്തിനു ബീച്ച് എന്ന് പേരുവന്നത്. മെറീനാ കടൽക്കര കാരണമല്ല ഇവിടം ബീച്ച് എന്നറിയപ്പെടുന്നത്. ബീച്ച് റെയിൽ നിലയത്തിനു 1500 ച്.മീ യിൽ കൂടുതൽ വാഹനം നിറുത്തിയിടാനുള്ള സ്ഥലമുണ്ട്.

ചെന്നൈ ഉയർ നീതി പീഠത്തിനും ബ്രോഡ് വേയ്ക്കും അരുകിലാണ് ബീച്ച് റെയിൽ നിലയം. ബർമ്മാ ബസാർ എന്ന അങ്ങാടിയും ഇതിനരുകിലാണ്. നേതാജി സുഭാഷ് ചന്ദ്ര ബോസ് റോഡിലാണ് ചെന്നൈ ബീച്ച് റെയിൽ നിലയം സ്ഥിതി ചെയ്യുന്നത്. ഇതേ വീഥിയിൽ തന്നെ അനേകം സർക്കാർ കാര്യാലയങ്ങളും ബാങ്കുകളും പ്രവർത്തിക്കുന്നുണ്ട്. ചെന്നൈയുടെ വടക്കുഭാഗത്തേക്ക് പോകുന്ന ബസ്സുകൾക്കായി ഇവിടെ ഒരു വലിയ ബസ് നിലയവും ഉണ്ട്.

## ചരിത്രം
മദ്രാസ് ബീച്ചിനും താമ്പരത്തിനും ഇടയ്ക്കുള്ള റെയിൽ പാത വൈദ്യുതീകരിച്ചത് 1931 മെയ് മാസം 11ആം തിയ്യതിയാണ്.

കേന്ദ്രീകൃതമായ വൈദ്യുതീകരിച്ച സിഗ്നലിങ് സംവിധാനം വഴിയാണ് ഈ സ്റ്റേഷൻ നിയന്ത്രിക്കപ്പെട്ടിരുന്നത്. 1931ൽ 1500 വോൾട്ട് ഡിസി വൈദ്യുതി ഉപയോഗിച്ചാണ് ഇത് പ്രവർത്തിച്ചിരുന്നത്. കൂടാതെ എഗ്മോർ വരെ സ്വയം പ്രവർത്തിത സിഗ്നലിങ് സംവിധാനവും ഉണ്ടായിരുന്നു. ഈ കേന്ദ്രീകൃത സിഗ്നലിങ് നിലയം 2002 ആഗസ്റ്റ് മാസം പ്രവർത്തനം മതിയാക്കി. സ്റ്റേഷൻ പുതുക്കി പുതിയ ഉപകരണങ്ങൾ ഉപയോഗിക്കാനായിട്ടായിരുന്നു നിർത്തിയത്.

## വികസനം
2013ൽ ചെന്നൈ നഗരസഭ സ്റ്റേഷനടുത്തുള്ള രാജാജി വീഥിയിൽ മെച്ചപ്പെട്ട ബസ് ബേയ്കൾ പണിയാനായി 40ഓളം കടകൾ ഒഴിപ്പിക്കുകയുണ്ടായി. ഒരു സമയം മൂന്ന് ബസ്സുകൾ നിരയായി ഇടാനുള്ള സൗകര്യം ഒരുക്കാനാണ് ഇത് ചെയ്തത്.

## സേവനം
ചെന്നൈ ബീച്ച് - താമ്പരം - ചെങ്കല്പട്ട് മേഖലയിലേക്ക് ദിനേന 250 ലധികം സേവനം ഈ റെയിൽ നിലയത്തിൽ നിന്നും നടത്തിവരുന്നു.

വർഗ്ഗം:ചെന്നൈ
വർഗ്ഗം:ചെന്നൈയിലെ തീവണ്ടി നിലയങ്ങൾ
അസറ്റൊ അസറ്റിക് അമ്ളം

കീറ്റൊ (CO) ഗ്രൂപ്പോടുകൂടിയ ഒരു കാർബണിക അമ്ലമാണു് **അസറ്റൊ അസറ്റിക് അമ്ളം**. ഫോർമുല, CH3COCH2COOH എന്നതാണു് ഫോർമുല. ദ്രവപദാർത്ഥമായ ഇതിന്റെ ദ്രവണാങ്കം 36-37°C ആണു്. 

വളരെ അസ്ഥിരമായ ഈ അമ്ലത്തിന്റെ ഈഥൈൽ എസ്റ്റർ അതിപ്രധാനമായ ഒരു കാർബണിക പദാർഥമാണു്. എസ്റ്ററിൽനിന്നാണ് അമ്ളം ആവശ്യമുള്ളപ്പോൾ ഉത്പാദിപ്പിക്കുന്നത്. എസ്റ്റർ തണുത്ത സോഡിയം ഹൈഡ്രോക്സൈഡ് കൊണ്ട് ജലീയവിശ്ലേഷണത്തിനു വിധേയമാക്കി ലായനിയെ അമ്ലവത്കരിച്ചശേഷം ഈഥർ ഉപയോഗിച്ച് നിഷ്കർഷണം ചെയ്ത് അസറ്റൊ അസറ്റിക് അമ്ലം ഉണ്ടാക്കാം. താഴ്ന്ന താപനിലയിൽ ഈ ഈഥർ ലായനി ബാഷ്പീകരിച്ചാൽ പരലാകൃതിയുള്ള അമ്ളം ലഭിക്കും. അസ്ഥിരപ്രകൃതിയായതിനാൽ ഉത്പന്നമാകുന്നതോടൊപ്പം വിഘടിച്ച് അസറ്റോണും(CH3COCH3) കാർബൺഡൈഓക്സൈഡും(CO2) ആയിത്തീരുവാനുള്ള പ്രവണത പ്രകാശിപ്പിക്കുന്നു.

**CH<sub>3</sub>COCH<sub>2</sub> COOH → CH<sub>3</sub>COCH<sub>3</sub>  + CO<sub>2</sub>.**

എല്ലാബീറ്റാ കീറ്റോണികാമ്ലങ്ങളും ഇതുപോലെ അസ്ഥിരങ്ങളാണു്. എന്നാൽ ട്രൈ ഫ്ളൂറൊ അസറ്റൊ അസറ്റിക് അമ്ലം കുറെയൊക്കെ സ്ഥിരതയുള്ളതായിക്കാണുന്നു. അസറ്റൊ അസറ്റിക് അമ്ലത്തിന്റെ ഈഥൈൽ എസ്റ്ററിന് അസറ്റൊ അസറ്റിക് എസ്റ്റർ എന്നാണ് സാധാരണയായി പറഞ്ഞുവരുന്നത്. ഈ എസ്റ്ററിന്റെ രൂപത്തിലാണ് പ്രസ്തുത അമ്ലത്തിന്റെ വ്യാവസായികമായ പ്രാധാന്യം.

പ്രമേഹരോഗികളുടെ ശരീരത്തിൽ ഉപാപചയത്തിന്റെ തകരാറുകൾമൂലം കീറ്റോൺ ബോഡികൾ (ketone bodies) ധാരാളമായി ഉണ്ടാകുന്നതാണു്. കീറ്റോൺ ബോഡികളിൽ അസറ്റൊ അസറ്റിക് അമ്ളവും ഉൾപ്പെടുന്നു. മൂത്രത്തിൽ ഈ അമ്ലമുണ്ടോ എന്നു പരിശോധിക്കുവാനായി അമോണിയം ഹൈഡ്രോക്സൈഡ്, അമോണിയം സൾഫേറ്റ് എന്നിവ ചേർത്തശേഷം സോഡിയം നൈട്രൊപ്രുസൈഡ് ഒഴിക്കുമ്പോൾ പെർമാങ്ഗനേറ്റിന്റേതുപോലുള്ള നിറം കണ്ടാൽ ഈ അമ്ളം ഉണ്ടെന്നു തീരുമാനിക്കാം. മൂത്രത്തിൽ ഇത്തരം കീറ്റോണിക പദാർഥങ്ങൾ കാണുന്നത് രോഗത്തിന്റെ ഉത്കടാവസ്ഥയെയാണ് സൂചിപ്പിക്കുന്നതു്.

## അവലംബം


വർഗ്ഗം:രസതന്ത്രം - അപൂർണ്ണലേഖനങ്ങൾ
മിസ്റ്റർ കേരള

പ്രാർത്ഥനാ ഫിലിംസിന്റെ ബാനറിൽ മുഹമ്മദ് യൂസഫ് നിർമിച്ച മലയാളചലച്ചിത്രമാണ് **മിസ്റ്റർ കേരള**.  ജിയോപിക്ചേഴ്സ് വിതരണം ചെയ്ത ഈ ചിത്രം 1969 മാർച്ച് 14-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*ഷീല
*ടി.എസ്. മുത്തയ്യ
*ജി.കെ. പിള്ള
*കെ.പി. ഉമ്മർ
*വിജയലളിത
*സി.ആർ. ലക്ഷ്മി
*ടി.ആർ. ഓമന
*ലത
*അടൂർ ഭാസി
*സദൻ
*പറവൂർ ഭരതൻ
*പഞ്ചാബി
*രാധ
*കൃഷ്ണൻ
*ജൂനിയർ പത്മിനി.

## പിന്നണിഗായകർ
*കെ.ജെ. യേശുദാസ്
*സി.ഒ. ആന്റോ
*എൽ.ആർ. ഈശ്വരി
*പി. സുശീല

## അണിയറപ്രവർത്തകർ
*നിർമ്മാണം - മുഹമ്മദ് യൂസഫ്
*സംവിധാനം - ജി. വിശ്വനാഥ്
*സംഗിതം - വിജയാ, കൃഷ്ണമൂർത്തി
*ഗാനരചന - പി ഭാസ്കരൻ
*ബാനർ - പ്രാർത്ഥനാ പിക്ചേഴ്സ്
*വിതരണം - ജിയോപിക്ചേഴ്സ്
*കഥ, സംഭാഷണം - തോപ്പിൽ ഭാസി
*ചായാഗ്രഹണം - തോമസ്.

## ഗാനങ്ങൾ
*സംഗീതം - വിജയാ, കൃഷ്ണമൂർത്തി
*ഗാനരചന - പി. ഭാസ്കരൻ

    
## അവലംബം

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
ജെരാർഡ് കൈപ്പർ

**ജെരാർഡ് പീറ്റർ കൈപ്പർ** 1905 ഡിസംബർ 7൹ സ്വിറ്റ്സർലാന്റിൽ ജനിച്ചു. ലീഡൻ സർവകലാശാലയിൽ നിന്ന് ഡോക്ടറേറ്റ് ബിരുദം നേടിയ ശേഷം അമേരിക്കയിലേക്ക് കുടിയേറി. ചിക്കാഗോ സർവകലാശാലയുടെ കീഴിലുള്ള യെർക്ക്സ് ഓബ്സർവേറ്ററിയിൽ സുബ്രഹ്മണ്യം ചന്ദ്രശേഖരന്റെ സഹപ്രവർത്തകനായിരുന്നു. 1973 ഡിസംബർ 24൹ മെക്സിക്കോ സിറ്റിയിൽ വെച്ച് അന്തരിച്ചു.

## അവലംബം

വർഗ്ഗം:ജ്യോതിശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:1905-ൽ ജനിച്ചവർ
പരികല്പന

ഏതെങ്കിലും ഒരു പ്രതിഭാസത്തിന്റെ ഇനിയും പരീക്ഷിച്ച് തെളിയിച്ചിട്ടില്ലാത്ത ഒരു ശാസ്ത്രീയ വിശദീകരണമാണ് **പരികല്പന** അഥവാ ഹൈപ്പോത്തീസിസ്. . ഒരു **പരികല്പന** ലഭ്യമായ വിവരങ്ങൾ ഉപയോഗിച്ച് തെളിയിക്കിക്കാവുന്നതാണ്. ഇതും ശാസ്ത്രതത്വവും പ്രത്യക്ഷത്തിൽ സാമ്യമുണ്ടെങ്കിലും പരീക്ഷിച്ച് തെളിയിച്ച വസ്തുതകളെ മാത്രമേ ശാസ്ത്രതത്വം അഥവാ സയന്റിഫിക് തിയറി എന്ന് പറയാനാവൂ. പരീക്ഷിച്ച് തെളിയിക്കാവുന്നതും പക്ഷെ പരീക്ഷിക്കാൻ സാങ്കേതിക/പ്രായോഗിക തടസ്സം ഉള്ള വസ്തുതകളെക്കുറിച്ച് പ്രതിപാദിക്കാനാണ് പരികൽപ്ന ഉപയോഗിക്കുന്നത്.  

### അവലംബം

വർഗ്ഗം:ശാസ്ത്രീയ സമീപനം
ഇ.ബി. ഹാവൽ

ചിത്രശില്പകലാ വിദഗ്ദ്ധനും,നിരൂപകനും, 1896 മുതൽ 1905 വരെ കൊൽകത്താ ആർട്ട് സ്കൂളിന്റെ  തലവനും ആയിരുന്നു **ഇ.ബി. ഹാവൽ** (Ernest Binfield Havell - 1861 സെപ്റ്റംബർ 16 – 1934 ഡിസംബർ 31 ).അബനീന്ദ്രനാഥ ടാഗോറിനോടൊപ്പം പ്രവർത്തിയ്ക്കുകയും ചിത്രകലയിൽ തനതായ ഭാരതീയ ശൈലി ഉരുത്തിരിയിച്ച് എടുക്കുന്നതിനു ശ്രദ്ധേയമായ സംഭാവനകൾ നൽകിയിരുന്ന ആളുമായിരുന്നു ഇ.ബി. ഹാവൽ. അദ്ദേഹം അബനിന്ദ്രനാഥ ടാഗോറിനൊപ്പം പാശ്ചാത്യ മോഡലുകളേക്കാൾ ഭാരതീയത അടിസ്ഥാനമാക്കിയുള്ള കലാവിദ്യാഭ്യാസം വികസിപ്പിച്ചെടുത്തു, ഇത് ബംഗാൾ സ്കൂളിന്റെ അടിത്തറയിലേക്ക് നയിച്ചു.

ഭാരതത്തിൽ , 1884 മുതൽ ഒരു ദശാബ്ദക്കാലം ഹവേൽ മദ്രാസ് സ്കൂൾ ഓഫ് ആർട്ട് സൂപ്രണ്ടായി സേവനമനുഷ്ഠിച്ചു. 1896 ജൂലൈ 5 ന് കൊൽക്കത്തയിലെത്തിയ അദ്ദേഹം അടുത്ത ദിവസം കൊൽക്കത്തയിലെ ഗവൺമെന്റ് സ്കൂൾ ഓഫ് ആർട്ടിന്റെ സൂപ്രണ്ടായി ചേർന്നു.  ഇതിനിടയിൽ, 1902 ഏപ്രിൽ മുതൽ 1903 മാർച്ച് വരെ അദ്ദേഹം ഒരു വർഷം ഇംഗ്ലണ്ടിലേക്ക് പോയി. ഇംഗ്ലണ്ടിലായിരിക്കുമ്പോൾ, 1902 ഒക്ടോബറിലും 1903 ജനുവരിയിലും ലണ്ടനിലെ പ്രശസ്തമായ ഒരു ആർട്ട് ജേണലായ സ്റ്റുഡിയോയുടെ ഇന്ത്യൻ കലയെക്കുറിച്ചുള്ള വിലയേറിയ രണ്ട് ലേഖനങ്ങൾ അദ്ദേഹം പ്രസിദ്ധീകരിച്ചു.  1906 ജനുവരിയിൽ അദ്ദേഹം നീണ്ട അവധിയിൽ ഇംഗ്ലണ്ടിലേക്ക് പോയി, ഒടുവിൽ 1908 ൽ അദ്ദേഹത്തെ സ്ഥാനത്തു നിന്ന് നീക്കി.

ഭാരതീയ കലാ വിദ്യാഭ്യാസത്തെ പുനർ‌നിർവചിക്കാൻ ഹവേൽ അബനിന്ദ്രനാഥ ടാഗോറിനൊപ്പം പ്രവർത്തിച്ചു.  അദ്ദേഹം ഇന്ത്യൻ സൊസൈറ്റി ഓഫ് ഓറിയന്റൽ ആർട്ട് സ്ഥാപിച്ചു, ഇത് ബ്രിട്ടീഷ് കലാ വിദ്യാഭ്യാസത്തെ ഇന്ത്യയിൽ സ്വാംശീകരിക്കാൻ ശ്രമിച്ചു, അങ്ങനെ യൂറോപ്യൻ പാരമ്പര്യങ്ങൾക്ക് മുൻകാലത്തെ ഊന്നൽ നൽകുന്നത് തദ്ദേശീയ ഭാരതീയ കലാരൂപങ്ങളുടെ പുനരുജ്ജീവനത്തിന് അനുകൂലമായി, പ്രത്യേകിച്ച് മുഗൾ മിനിയേച്ചർ പാരമ്പര്യത്തിൽ.  ഭാരതീയ ശില്പവും പെയിന്റിംഗും (1908), ദ ഐഡിയൽസ് ഓഫ് ഇന്ത്യൻ ആർട്ട് (1911) ഉൾപ്പെടെ ഭാരതീയ കലയെക്കുറിച്ചുള്ള നിരവധി പുസ്തകങ്ങൾ അദ്ദേഹം പ്രസിദ്ധീകരിച്ചു.  ഭാരതീയ കലയെക്കുറിച്ച് സർ ജോർജ്ജ് ബേർഡ്വുഡ് നടത്തിയ നിഷേധാത്മക പരാമർശങ്ങളോടുള്ള പ്രതികരണമായി 1910 ൽ വില്യം റോതൻ‌സ്റ്റൈനിനൊപ്പം ഇന്ത്യ സൊസൈറ്റി സ്ഥാപിക്കുന്നതിൽ അദ്ദേഹം പങ്കാളിയായി.

## അവലംബം

## പുറംകണ്ണികൾ
* 
* Free non-copyrighted e-books by Ernest Binfield Havel at Internet Archive

* 
* Indian Architecture, Its Psychology, Structure, and History from the First Muhannadan Invasion to the Present Day on Architexturez South Asia

വർഗ്ഗം:ചിത്രകല
വർഗ്ഗം:ചിത്രകാരന്മാർ